***Монгол Улсын Их Хурлын 2012 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 2013 оны 01 дүгээр сарын 15-ны өдөр (Мягмар гариг)-ийн хуралдаан 11 цаг 30 минутад Төрийн ордны “Б” танхимд эхлэв.***

 Байнгын хорооны дарга, Улсын Их Хурлын гишүүн З.Баянсэлэнгэ ирц, хэлэлцэх асуудлын дарааллыг танилцуулж, хуралдааныг даргалав.

 *Хуралдаанд ирвэл зохих 19 гишүүнээс 15 гишүүн ирж, 78.9 хувийн ирцтэй байв. Үүнд:*

 ***Чөлөөтэй:*** Ц.Даваасүрэн, А.Тлейхан, С.Эрдэнэ.

 ***Тасалсан:*** Л.Гантөмөр.

 ***“Хөдөлмөрийн аюулгүй байдал, эрүүл ахуйг хангах болон барилгын салбарын талаар авах зарим арга хэмжээний тухай” Улсын Их Хурлын тогтоолын төсөл (хэлэлцэх эсэх)***

 Хэлэлцэж буй асуудалтай холбогдуулан Хөдөлмөрийн яамны Төрийн нарийн бичгийн даргын үүргийг түр орлон гүйцэтгэгч Х.Ганцог, тус яамны Хөдөлмөрийн харилцаа бодлого, зохицуулалтын газрын даргын үүргийг түр орлон гүйцэтгэгч Б.Алимаа, Мэргэжлийн хяналтын ерөнхий газрын Тамгын газрын дарга С.Заяадэлгэр, тус газрын Дэд бүтцийн хяналтын газрын дарга Д.Жаргал, мөн газрын Санхүү, хөдөлмөр, нийгмийн хамгааллын газрын дарга Д.Батмөнх, Барилга, хот байгуулалтын яамны Барилга, барилгын материалын бодлогын зохицуулалтын газрын дарга Б.Цэдэндамба, Улсын Их Хурлын Тамгын газрын Эрх зүй, хууль тогтоомжийн хэлтсийн зөвлөх Ш.Хишигсүрэн, Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт Р.Болормаа нар байлцав.

 Тогтоолын төслийн талаарх төсөл санаачлагчийн илтгэлийг Улсын Их Хурлын гишүүн Ж.Батзандан танилцуулав.

 Төсөл санаачлагчийн илтгэлтэй холбогдуулан Улсын Их Хурлын гишүүн Г.Батхүү, С.Ганбаатар нарын асуусан асуултад Улсын Их Хурлын гишүүн Ж.Батзандан, Ц.Оюунгэрэл, Ж.Батсуурь нар хариулж, тайлбар хийв.

 Улсын Их Хурлын гишүүн С.Дэмбэрэл, Ц.Баярсайхан, Л.Эрдэнэчимэг, С.Одонтуяа, Г.Баярсайхан, Д.Арвин, С.Ганбаатар, Г.Уянга, Я.Санжмятав, Г.Батхүү, Ц.Оюунгэрэл, Ж.Батзандан, З.Баянсэлэнгэ нар санал хэлэв.

**З.Баянсэлэнгэ:** -“Хөдөлмөрийн аюулгүй байдал, эрүүл ахуйг хангах болон барилгын салбарын талаар авах зарим арга хэмжээний тухай” Улсын Их Хурлын тогтоолын төслийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 11

Татгалзсан 4

Бүгд 15

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Г.Батхүү Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 12 цаг 45 минутад өндөрлөв.***

***Тэмдэглэлтэй танилцсан:***

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

ХОРООНЫ ДАРГА З.БАЯНСЭЛЭНГЭ

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ

ХӨТЛӨГЧ Д.ЭНЭБИШ

**МОНГОЛ УЛСЫН ИХ ХУРЛЫН 2012 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ**

**БАЙНГЫН ХОРООНЫ 2013 ОНЫ 01 ДҮГЭЭР САРЫН 15-НЫ ӨДӨР**

**(МЯГМАР ГАРИГ)-ИЙН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

***Хуралдаан 11 цаг 30 минутад эхлэв.***

**З.Баянсэлэнгэ: -** Байнгын хорооны хуралдаанд ирвэл зохих 19 гишүүнээс ирсэн 10 гишүүн байна. З.Баянсэлэнгэ гишүүн, Г.Баярсайхан гишүүн, С.Дэмбэрэл гишүүн, С.Одонтуяа гишүүн, Ц.Оюунгэрэл гишүүн, Л.Эрдэнэчимэг гишүүн, Д.Арвин гишүүн, Г.Батхүү гишүүн, Ж.Батсуурь гишүүн. С.Эрдэнэ гишүүн орон нутагт ажилтай. Ц.Даваасүрэн гишүүн гадаадад ажилтай. За ингээд хуралдааны ирц хүрсэн тул хуралдаанаа эхэлье.

Өнөөдрийн байнгын хорооны хуралдаанаар хэлэлцэх асуудлаа танилцуулъя. Барилгын болон хөдөлмөрийн аюулгүй байдал, эрүүл ахуйн тухай хууль, тогтоомжийг боловсронгуй болгох, Барилгын салбарын талаар авах зарим арга хэмжээний тухай Улсын Их Хурлын тогтоолын төслийг хэлэлцэх эсэхийг шийдвэрлэх юм байна.

Хэлэлцэх асуудалтай холбогдуулан өөр саналтай гишүүд байвал гараа өргөнө үү. За байхгүй бол хэлэлцэх асуудлаа баталъя. За хэлэлцэх асуудлаа баталлаа.

***“Хөдөлмөрийн аюулгүй байдал, эрүүл ахуйг хангах болон барилгын салбарын талаар авах зарим арга хэмжээний тухай”***

***Улсын Их Хурлын тогтоолын төсөл***

***(хэлэлцэх эсэх)***

Барилын болон хөдөлмөрийн аюулгүй байдал, эрүүл ахуйн тухай хууль, тогтоомжийг боловсронгуй болгох, Барилгын салбарын талаар авах зарим арга хэмжээний тухай Улсын Их Хурлын тогтоолын төслийг хэлэлцье. Төсөл санаачлагчийн илтгэлийг Улсын Их Хурлын гишүүн Ж.Батзандан танилцуулна.

**Ж.Батзандан: -** 2012 оны 09 сарын 18-нд Улсын Их Хурлын даргын захирамжаар. Тогтоолын төсөл энд байж байна. Тийм. Улсын Их Хурлын даргын захирамжаар Барилгын тухай хууль болон хөдөлмөрийн аюулгүй байдал, эрүүл ахуйн тухай хууль, тогтоомжийн хэрэгжилтэд хяналт тавих чиг үүрэг үүрэг бүхий ажлын хэсэг байгуулагдсан.

Энэ ажлын хэсэгт Улсын Их Хурлын гишүүн Г.Баярсайхан, Улсын Их Хурлын гишүүн С.Ганбаатар, Улсын Их Хурлын гишүүн Д.Ганбат, мөн миний бие гээд нийт. Ж.Батсуурь гишүүн бас орсон байгаа. Нийт 7 гишүүний бүрэлдэхүүнтэй ажлын хэсэг байгуулагдсан. Энэ ажлын хэсэг байгуулах болсон гол үндэслэл нь 8, 9 сард барилгын болон хөдөлмөрийн аюулгүй байдалтай холбоотой маш олон осол аваар гарч, олон хүний эрдэнэт амь, эрүүл мэнд хохирсон байгаа. Энэ тал дээр бид дүн шинжилгээ хийж шинэ бодлогыг Улсын Их Хурал руу оруулж ирэх үүргийг хүлээсэн юм.

Ажлын хэсэг мэргэжлийн хяналтын байгууллагатай, Улаанбаатар хотын удирдлагуудтай хамтарч Улаанбаатар хотын хэмжээнд явагдаж байгаа барилга, барилгын үйлдвэрлэлийн үйл ажиллагаа явуулж байгаа аж ахуйн нэгжийн үйл ажиллагаанд хяналт тавьсан. Нийт 15 мянга гаруй зөрчлийг илрүүлсэн юм.

Энэ зөрчил нь юунаас болж байгаа вэ гэдэг дүгнэлтийг бид гаргаж Улсын Их Хурлын даргад ажлын хэсэг дүгнэлтээ албан ёсоор 20 гаруй хуудас дүгнэлтийг Улсын Их Хурлын даргад танилцуулсан, бас Байнгын хороонд өгсөн. Энэ дүгнэлтийн дагуу Улсын Их Хурал, Засгийн газарт Барилгын тухай хууль болон хөдөлмөрийн аюулгүй байдал, эрүүл ахуйн тухай хууль, эрх зүйн орчныг сайжруулах чиглэлд Засгийн газарт тогтоол хэлбэрээр тодорхой чиглэл өгөх нь зүйтэй юм байна. 2013 ондоо багтаагаад Барилгын тухай хууль, хөдөлмөрийн аюулгүй байдлын стандарт, хэмжээ, эрх зүйн орчныг орчин үеийн түвшинд, олон улсын түвшинд гаргаж ирье гэдэг ийм шийдвэрт хүрсэн байгаа. Тэгээд ингээд тогтоолын төслийг ажлын хэсгээс боловсруулаад Улсын Их Хурлын даргад бас өргөн барьсан.

Нийгмийн бодлого болон Эдийн засгийн байнгын хорооны хамтарсан хуралдаанаар тогтоолын төслийг хэлэлцээд Байнгын хорооноос тогтоол гаргах биш Улсын Их Хурлын түвшинд ер нь энэ асуудлыг ярилцах нь зүйтэй юм байна. Улсын Их Хурлын түвшинд тогтоолын төсөл оруулаад батлуулаад Засгийн газарт чиглэл өгье гэж тогтсон. Үүний дагуу манай ажлын хэсэг энэ тогтоолын төслийг өргөн барьсан. Тэгээд тогтоолын төслийг та бүхэнд. Арван хэдэн заалттай тогтоолын төсөл байгаа. Заалт бүрээр нь уншиж танилцуулъя.

**З.Баянсэлэнгэ: -** Тараачихсан байгаа.

**Ж.Батзандан: -** Тараачихсан байгаа юу. За тэгвэл нийт тогтоолын төсөл маань 13, 14 заалтай тогтоолын төсөл байгаа. Та бүхэн энэ дээр өөрсдийнхөө санал бодлыг бас хэлээч ээ. Хэлэлцэх эсэх асуудлыг бас шийдэж өгөөчээ гэж би хүсэж байна. Тогтоолын төслийн гол агуулга бол 2013 ондоо багтаагаад 2013 оны хаврын чуулганаар барилгын болон хөдөлмөрийн аюулгүй байдлын эрх зүйн шинэ орчныг бүрдүүлье гэдэг гол агуулгыг барьж байгаа.

Мөн барилгын болон хөдөлмөрийн аюулгүй байдлын зөрчлөөс болж амь насаа алдсан, эрүүл мэндээрээ хохирсон хүмүүст нөхөн олговор олгох асуудлыг ч гэсэн бас авч үзэх ёстой гэдэг асуудлыг хөндсөн байгаа. Мөн нэг чухал заалт бол энэ мэргэжлээс шалтгаалах өвчний асуудал, мэргэжлээс шалтгаалах өвчнийг эмчлэх асуудал Монгол Улсад их орхигдсон байгаа. Энэ чиглэлийн асуудалд бас Монголын төр, Засгийн газар анхаарлаа хандуулж ажиллах ёстой.

Үйлдвэрлэлийн осол, мэргэжлээс шалтгаалсан өвчний даатгалын сангаас олгох, урьдчилан сэргийлэх арга хэмжээний зардал, санхүүжилтийн хэмжээг нэмэгдүүлэх, үүнтэй холбоотой шинэ журмыг шинэчлэх, гаргах. За хөдөлмөрийн аюулгүй байдал, эрүүл ахуйн норм стандартыг хангах чиглэлээр олон улсын стандарт түвшинд хүргэж мөрдүүлэх гээд тодорхой заалтуудыг оруулсан байгаа. Энийг та бүхэн бас харж үзээд өөрсдийн санал бодлоо хэлээч ээ, дэмжиж өгөөчээ гэж хүсэж байгаа юм.

**З.Баянсэлэнгэ: -** Ж.Батзандан гишүүнд баярлалаа. Өнөөдөр Байнгын хорооны хуралдаан дээр ирсэн ажлын хэсгийг танилцуулъя. Ганцог Хөдөлмөрийн яамны Төрийн нарийн бичгийн даргын үүргийг түр орлон гүйцэтгэгч, Алимаа Хөдөлмөрийн яамны Хөдөлмөрийн харилцаа, бодлого, зохицуулалтын газрын даргын үүргийг түр орлон гүйцэтгэгч. Заяадэлгэр Мэргэжлийн хяналтын ерөнхий газрын Тамгын газрын дарга. Жаргал Мэргэжлийн хяналтын ерөнхий газрын дэд бүтцийн хяналтын хэлтсийн дарга. Батмөнх Мэргэжлийн хяналтын ерөнхий газрын Санхүү, хөдөлмөр, нийгмийн хамгааллын газрын дарга. Цэдэндамба Барилга, хот байгуулалтын яамны Барилга, барилгын материалын бодлого зохицуулалтын газрын дарга. Эрдэнэтөгс Мэргэжлийн хяналтын ерөнхий газрын Нийгмийн хамгааллын хэлтсийн дарга. За эдгээр хүмүүс ирсэн байна.

Тогтоолын төсөлтэй холбогдуулан асуулт асуулттай гишүүд байвал гараа өргөнө үү. За Г.Батхүү гишүүн. Дараа нь Я.Санжмятав гишүүн.

**Г.Батхүү: -** Тогтоолын төсөлтэй танилцсан. Ерөнхийдөө бас хийх ёстой, шийдвэрлэх ёстой цаг үеэ олсон ийм асуудал байна. Энэ дээр асууж тодруулахаар, магадгүй зарим нь саналын чанартай ч байж магадгүй тийм хэдэн зүйл байна.

Нэгдүгээрт, 2013 онд багтааж энэ зураг төсөл боловсруулах, барилгын ажил, барилгын материалын үйлдвэрлэл, өргөх байгууламж, түүний эд ангийн үйлдвэрлэл гээд энэ олон ажил дээр хяналт тавих тийм ээ, цэгцэнд оруулах асуудлыг шийдээч ээ гэсэн ийм тогтоол байна.

Тэгэхээр 2013 он гэдэг арай урт хугацаа биш үү гэсэн нэг асуулт байгаа юм. Яагаад гэвэл энэ чиглэлээр барилгын хууль гарсан, батлагдсан бэлэн хууль нь байгаа. Хот байгуулалтын хуулиуд батлагдсан байгаа. Түүнийг хэрэгжүүлэхтэй холбоотой асуудлууд, магадгүй ганц нэг дүрэм журам шинээр хийх. Ер нь бол өнөөдөр хүчин төгөлдөр байгаа хуулийн хүрээнд үйл ажиллагаагаа эрчимтэй явуулах асуудал ихэнхи нь байгаа байх. Тийм учраас барилгын, 2013 оны барилгын ажил эхлэхтэй холбогдуулахад үүний наана нэлээд их бэлтгэл ажлыг нь хангах ийм бололцоо боломж байгаа болов уу гэсэн нэгдүгээр асуулт байна.

Хоёрдугаар асуудал тэр эхний заалт дээр аж ахуйн нэгж, холбогдох этгээдүүдийг тогтоож хариуцлага тогтооно гэж байна. Нийтийн зам талбай, барилгад байгууламж барьсан бол гээд. Тэгэхээр байгууламж барьсан аж ахуйн нэгж гэдэг нь барилгын компани уу, захиалагч уу? Энэ асуудлыг одоо юу гэж ойлгож байна. Миний ойлгож байгаагаар мэдээжийн хэрэг зөвшөөрөлгүй газар барилга бариулж захиалж байгаа захиалагч ч хариуцлага хүлээдэг, хууль дүрмээ зөрчиж тэр зөвшөөрөлтэй эсэхийг нь үзэхгүйгээр ч гэдэг юм уу барилга барьж байгаа барилгын компани ч хариуцлага хүлээдэг байх ёстой байх. Тэгэхээр энэ дээр бас тодруулбал юу гэж тодруулах ёстой юм бэ? Ямар агуулгаар орсон бэ гэсэн хоёр дахь асуулт байна.

Дараа нь тэр 2 дугаар заалт дээр хуульд заасны дагуу өөр зориулалтаар ашиглах, барилгыг буулгах гээд заалт байна шүү дээ. Тэгээд энэ дээр ер нь барилгыг бариулахгүй байх нь нэгдүгээр зорилго байх. Цаашид нь огт бариулахгүй байх тухай асуудал. Зөвшөөрөлгүй зөвшөөрөгдөөгүй бол. Огт бариулахгүй байх тухай асуудал. Барьсан байгаа. Одоо хууль зөрчөөд барьсан байгаа барилгуудыг магадгүй худалдаж авна гэхээр үнэ тохиролцох энэ тэр гээд олон асуудал гарч ирэх байх. Өндөр төлбөр төлөлт. Магадгүй жил болгон газрын төлбөр, бусад төлбөр, торгууль. Тийм ээ. Өндөр хэмжээгээр төлдөг ийм механизм үйлчилбэл ямар вэ гэсэн дараагийн нэг асуулт байх юм.

Дараа нь Улсын Их Хуралд танилцуулна гээд 3 дахь заалт байгаа юм. Танилцуулахаас өмнө ер нь Улсын Их Хурлын энэ тогтоолын дагуу Засгийн газар нэлээд их ажил хийчихсэн арга хэмжээ авч танилцуулах хэрэгтэй байх гэж бодож байгаа юм. Тэрнээс ийм байна гэж оруулж ирэх биш ийм байсныг ийм болгочихлоо. Одоо ийм эрх зүйн хууль, тогтоомжийг өөрчлөх шаардлага байна гэсэн ийм санал оруулж ирвэл илүү ач холбогдолтой байх болов уу. Тэрнээс биш. Сая ажлын хэсэг шалгачих шүү дээ. Тийм ээ. Тэрийг дахиад танилцуулах биш ийм байсныг нь ийм болгочихлоо гэдэг юмаа танилцуулах тал дээр тогтоолын төсөл дээр оруулбал яадаг юм бол гэсэн нэг санал байна.

Дараа нь зөвшөөрлийг аж ахуйн нэгжид, бас барилга байгууламжид олгодог болгох асуудлыг судлан шийдвэрлэнэ гээд 4 дээр байгаа юм. Тэгээд энэ дээр тухайлбал нийтийн эзэмшлийн газрыг олгохдоо заавал эзэмшигчид, оршин суугчдаас нь хэлэлцүүлэг явуулдаг тийм горим руу ер нь цаашдаа оруулбал яадаг юм бол. Одоо орон сууц, нийтийн эзэмшлийн талбай, зарим цэцэрлэг, сургуулийн талбайнууд дээр барилга бариад байгаа шүү дээ. Заавал хэлэлцүүлж байж зөвшөөрөл авдаг. Тэнд амьдардаг хүмүүст, ажилладаг улсуудаар нь хэлэлцүүлж байж зөвшөөрөл авдаг ийм юм руу оруулбал яасан юм бэ гэсэн нэг ийм санаа байна.

Дараа нь 5 дээр аймаг, сум, нийслэл, дүүргийн барилга, хот байгуулалтын ерөнхий төлөвлөгөөтэй болгох гэдэг. Тэгэхээр ерөөсөө энэ түвшний байгууллага, энэ бүтцийн, аймаг, сум, нийслэл, дүүрэг. Энэ түвшинд зөвшөөрөл олгохдоо заавал ерөнхий төлөвлөгөө батлагдсаны дараагаар зөвшөөрөл олгодог тийм байвал ямар вэ. Одоо төлөвлөгөөгөө баталж байж хаана ямар гэр хороололтой байх вэ, хаана орон сууцны нэгдсэн хороолол байх вэ, хаана нь магадгүй тийм ээ, компани, аж ахуйн нэгжид ямар зориулалтаар газар олгож болох вэ гэдгээ баталсны дараагаар олгодог болох тухай асуудал дээр хөндвөл ямар вэ гэсэн бас нэг асуулт байна.

Дараа нь 6 дугаар заалт дээр хөдөлмөрийн аюулгүй байдал, эрүүл ахуйтай холбоотой энэ зүйл дээр нэг зүйлийг бид нар байнгын бодож байх ёстой юм. Энэ юу вэ гэхээр зэрэг хувийн орон сууц. Одоо гэр хороололд хүн ингээд өөрөө ямар ч тооцоогүй, ямар ч юугүйгээр ингээд янз бүрийн материалаар орон сууц бариад байх юм. Энэ бол нэгэнт орон сууц, барилга байгууламж барьж л байгаа бол хуульд захирагддаг байх ёстой. Энд газар хөдлөлтийн зэрэглэл, бусад зүйлтэй уялдуулж зураг төсөлтэй барилга байх ёстой гэдгийг цаашдаа бид нар ер нь одоо хуулийн дагуу хэвшүүлэх ажил дээр анхаарсан тийм заалтыг оруулж өгвөл яасан юм.

Одоо ингээд Дэнжийн мянга, хойд талаар 7 буудал гээд явахад чинь зүгээр л хүн хашааныхаа булан өөрөө бодоод л, өөрөө сэтгээд л янз бүрийн суурь цутгаад л, янз бүрийн материалаар байшин барьчихаад байгаа юм. Тэнд чинь хүн амьдарч байгаа байхгүй юу. Хүний эрүүл ахуйн асуудал. Тийм ээ. Хэдийгээр өөрөө өөртөө зориулж барьж байгаа ч гэсэн тэр хүний эрүүл мэнд, аюулгүй байдлын асуудал бол төрийн бодлогоор хязгаарлагдаж хэмжигдэж, хянагдаж байх гэдэг ийм агуулга байвал яасан юм бэ гэсэн ийм асуултуудыг асууя.

**Ж.Батзандан: -** Тэгэхээр 1 зүгээр заалт дээр 2013 ондоо багтааж барилга, байгууламжийн зураг төсөл боловсруулах, барилгын ажил, барилгын материалын үйлдвэрлэл, өргөх байгууламж, түүний эд ангийн үйлдвэрлэл, угсралт, засвар үйлчилгээ эрхэлдэг аж ахуйн нэгжийн үйл ажиллагаанд иж бүрэн шалгалт хийж зөвшөөрөлгүй үйл ажиллагаа явуулсан хууль, тогтоомж, барилгын үйлдвэрлэлийн технологи, стандарт, дүрэм журам зөрчсөн, барилгажих талбайгаас хэтрүүлж ногоон байгууламж, нийтийн зам талбайд барилга, байгууламж барьсан аж ахуйн нэгж, холбогдох этгээдүүдийг тогтоож хариуцлага тооцох гэж. Нэлээн өргөн утгаар нь оруулсан.

Яагаад 2013 ондоо багтааж гэж ярьж байгаа вэ гэхээр мэдээж энэ парламентын хугацаа бол 4-хөн жилийн хугацаатай байгаа. Үндсэндээ 2013 онд бол эхний 1 жил нь дуусч байгаа. Ер нь яаралтай, барилгын салбарыг яаралтай шинэчилж авахгүй бол болохгүй байна. Тэгээд ч Барилгын яам, мэргэжлийн хяналтын байгууллагуудаас, хотын удирдлагуудаас тогтоол болон хуулийн төслүүд нь үндсэндээ бараг бэлэн болчихоод Засгийн газар дээр явж байгаа. Барилгын тухай хуульд нэмэлт, өөрчлөлт оруулах шинэ хуулийн төсөл ч явж байгаа. Энийг Засгийн газар хурдан оруулж ирээд, 2013 оны хаврын чуулганаар багтаж оруулж ирээд батлуулаад одоо ирэх удахгүй энэ хавраас эхлээд барилгын улирал эхэлнэ. Энэ үед нь мөрдүүлээд явъя гэдэг саналыг оруулж ирж байгаа юм.

Энд бас барилгажих талбайгаас хэтрүүлж ногоон байгууламж барих нь, ногоон байгууламжийн талбай, барилгажих талбайгаас хэтрүүлж барилга барьсан, нийтийн зам талбайд барилга, байгууламж барьсан аж ахуйн нэгж энэ тэрийг тогтоогоод хариуцлагыг бас эзэнтэй болгож өгөөчээ. Хариуцлага тооцох гэдэг нь хуулийн дагуу хэнд хариуцлага тооцох вэ. Хариуцлага алдсан аж ахуйн нэгж, холбогдох этгээдүүд гэж оруулж өгсөн байгаа. Холбогдох этгээдүүдийг бас тодорхой болгооч ээ гэдэг асуудлыг. Энэ бол бүр Засгийн газарт энэ чиглэлийг үүрэг болгож байгаа юм. Бид хариуцлагыг бас тодорхой болгохгүйгээр цаашаа энэ чиглэлд реформ, шинэчлэл хийнэ гэхэд бас бэрхшээлтэй санагдаж байгаа гэдгийг хэлмээр байна.

**Г.Батхүү: -** Та миний саналыг дэмжээд хэлээд байх шиг байна. Би бол бүр бүтэн 2013 он гэж хязгаар тавих юм уу, харин энэ барилгын сезон эхлэхээс өмнө, нэгэнт хийгдэх ёстой ажлууд, хийгдэж байгаа ажлууд учраас энэ эхний хагас жилд багтааж гэж оруулбал яасан юм бэ гэсэн асуулт би асуугаад байгаа. Сунгах тухай асуудал биш.

**Ж.Батзандан: -** За болж байна. Би бол дэмжиж байна. Тэгэхдээ цаг хугацааны олон асуудал. Барилгын сайд бас энэ дээр өөрөө саналаа хэлнэ биз. 2013 ондоо гэж оруулсан байгаа. Эсвэл 2013 оны хаврын чуулганд багтааж энэ асуудлыг шийдэж оруулах уу. Тийм ээ. Засгийн газрынхаа бас бололцоо боломжийг харж үзэх нь зүйтэй болов уу гэж бид харж байгаа.

За бас Г.Батхүү гишүүнээс гарсан өөр санал.

**З.Баянсэлэнгэ: -** Г.Батхүү гишүүн асуулт асуусан. Асуултад өөрийнхөө байр суурийг илэрхийлээд.

**Ж.Батзандан: -** Г.Батхүү гишүүн асуулт асуусан. Иргэдээс санал авч барилга, байгууламж олгодог зөвшөөрлийг, газрын зөвшөөрөл, барилгын зөвшөөрөл олгох, иргэдээс бас санал авдаг байвал яасан юм бэ гэж. Г.Батхүү гишүүн хэлэхдээ бол албадан буулгах гэхээсээ илүү иргэдээс нь санал авдаг байвал ямар вэ гэдэг асуултыг асуусан. Энийг мэргэжлийн байгууллагынхан хариулъя. Барилгын яам энэ чиглэлээр бас тодорхой шинэчлэл хийж байгаа. Энийгээ бас хэлж өгмөөр байна.

Ерөнхий төлөвлөгөө боловсруулсан. Г.Батхүү гишүүний бас хоёр дахь, гурав дахь асуулт байсан. Ерөнхий төлөвлөгөө л батлагдсаны дараа зөвшөөрөл олгодог систем рүү явъя гэж асуулт асууж байна. Энэ болдоггүй юм уу гэж. Би Улаанбаатар хотын ерөнхий төлөвлөгөө гаргадаг архитектортой уулзахад Улаанбаатар хотын 40 хувь нь үндсэндээ ерөнхий төлөвлөгөөнд ороогүй байгаа шүү дээ гэдэг асуудал ярьж байгаа. Энэ дээр ч гэсэн анхаарал хандуулах ёстой. Мэргэжлийн байгууллагууд энэ дээр санал гаргаад өөрсдийнхөө байр суурийг бас илэрхийлмээр байна.

**З.Баянсэлэнгэ: -** За хариулах уу. Ажлын хэсгээс.

**Г.Батхүү: -** Тэр оршин суугчдаас нь тийм ээ. Нийтийн эзэмшлийн газарт олгохдоо гээд байгаа юм. Тэр нь бол би цэцэрлэг, ясли, сургууль, орон сууцны орчинд газар олгохдоо хэлэлцүүлэг хийж байж тэр хүмүүсийн санал дээр үндэслэж олгодог байвал гэж. Тэрнээс бүгдийг нь биш.

**Ж.Батзандан: -** Зөв. Нийтийн эзэмшлийн талбайд гэж та санал гаргаж байгаа юм байна. Тийм үү.

Тэгэхээр энийг Газрын тухай шинэ хууль санаачилж Ц.Оюунгэрэл гишүүн оруулж ирж байгаа. Тэр талаар та нэг ярих уу. Тэрэнтэй холбож уялдуулах боломж бололцоо байна уу, үгүй юу.

**Ц.Оюунгэрэл: -** Энэ зүгээр яах вэ зөвхөн барилгын аюулгүй байдал гэдэг утгаараа л би сургуулийн орчин, ялангуяа хүүхдүүд их тоглодог тэр орчинд бид нар барилга зөвшөөрөлгүй ч байсан хүмүүсээс нь асууж байгаад өгч болох юм шиг юм оруулж болохгүй байх гэж бодоод байна л даа. Нэгэнт бид нар хууль дээрээ болохгүй гэж байгаа бол болохгүйгээр нь хийгээд. Харин одоо болохгүй байгаа барилгууд дээрээ яах вэ гэдэг шийдлээ л энэ тогтоол дээрээ маш их зөв оруулж өгмөөр санагдаад байх юм.

Түрүүн Г.Батхүү гишүүн нэг зөв юм ярьсан шүү дээ. Одоо энэ барилга байгууламжуудыг зөвшөөрөлгүй газар барьсан бол шууд нурааж буулгахаасаа илүү тэнд байгаа хүмүүсийн ашиглалтынх нь зардлыг өндөр болгох, татвар төлбөр өндөржүүлэхдээ усны татвар, газрын татвар, өшөө авч болох татваруудыг нь өндөр болгооч. Тэнд ер нь хууль бус барилга дотор амьдрах бол ашиглалтын зардал ямар өндөр байдаг юм бэ гэдгийг л мэдрүүлэх хэрэгтэй байна л даа. Тийм зүйлийг одоо харин энэ тогтоолдоо оруулж болохгүй юу.

**З.Баянсэлэнгэ: -** Гишүүд өнөөдөр энэ Ж.Батзандан гишүүний тогтоолын төслийг бид зөвхөн хэлэлцэх эсэх асуудлыг шийдвэрлэнэ шүү дээ. Өнөөдөр энэ тогтоолын төслийн хэлэлцэх эсэхээ шийдвэрлээд хэлэлцүүлгийнх нь явцад, анхны хэлэлцүүлгийнх нь үед саналаа оруулаад тусгаад явж болно.

Одоо бол санал хураалгах биш хэлэлцэх эсэхээ шийдвэрлээд. Тийм. Тэгээд явах учраас гишүүд энэ тогтоолын төсөлтэй холбогдуулан өөр асуулттай гишүүд. За С.Дэмбэрэл гишүүн. Ж.Батсуурь гишүүн байсан. Уучлаарай С.Дэмбэрэл гишүүн ээ.

**Г.Батхүү: -** Нэг зүйл. Бид нар жаахан буруу ойлголцоод байх шиг байна. Ц.Оюунгэрэл гишүүн миний яриад байгаа бол хүний орон сууцны хороололд жишээ нь газар олгож байна шүү дээ. Тийм ээ. Тэрийгээ одоо энд ийм барилга байгууламжууд хичнээн давхар байшин барих юм. Тухайн оршин суугчдаас нь зөвшөөрөл авч хэлэлцүүлж байж олгодог журмын тухай би гол нь яриад байгаа юм.

Үгүй яах вэ мастер төлөвлөгөөнд байлаа ч гэсэн одоо том эсэргүүцэл гардаг, том зөрчил гардаг юм чинь мастер төлөвлөгөөнд нь тусгуулж байгаад л айлын орон сууцны байшингийн цонх хаагаад барилга барьчихаад байгаа байхгүй юу. Тэгэхээр тухайн оршин суугчид тэр байшинг сонгож магадгүй, худалдаж авч орохдоо манай цонхон дээр одоо Богд уул харагдана. Ямар нэгэн барилга бариагүй байна гэж бодож орж байгаа шүү дээ. Гэтэл барьсных нь дараа ийм асуудлууд гарч ирээд байгаа.

Одоо саяны өнгөрсөн сонгуульд Улсын Их Хуралд нэр дэвшсэн зарим хүмүүсийн мөрийн хөтөлбөр дээр Улаанбаатар хотын А зэрэглэлийн бүх газрыг авчихсан. Сургууль, цэцэрлэг, яслийн талбай, тоглоомын талбай бүгдийг нь авчихсан. Тэрийгээ ингээд мөрийн хөтөлбөр болгоод тараагаад явж байсан тийм тохиолдол хүртэл байдаг байхгүй юу. Тэгэхээр энэ асуудлыг оршин суугчид л мэддэг. Миний амьдарч байгаа районд юу барих юм.

Мэдээжийн хэрэг тэрэнд нь зөвшөөрсний дагуу ерөнхий төлөвлөгөөнд оруулдаг ийм горим руу, одоо хэлэлцүүлдэг горим руу. Тэр байтугай зарим хөгжилтэй оронд, зарим оронд ийм байдаг. Явган хүний зам тавихдаа тухайн замаар хэдэн хүн явсныг тоолж байж, хаагуур яг явган хүний зам тавихаа тавьдаг болохоос биш мастер төлөвлөгөө гэдэг юмаар зам тавьчихаад тэрийг нь хүн хайхрахгүй хайсан дээгүүр харайж давхиад байдаггүйтэй адилхан ийм хэрэгцээнд нь тулгуурласан, зорилгод нь тулгуурласан. Магадгүй дэлгүүр барих гэж байгаа бол зөвшөөрч магадгүй. Хүний дэлгүүр. Магадгүй тэнд одоо эмнэлэг барих гэж байгаа бол зөвшөөрч магадгүй. Тэгэхээр ийм хэлэлцүүлгийн горим руу ер нь цаашид нь бид нар юмаа жаахан оруулбал яасан юм бэ л гэсэн.

**З.Баянсэлэнгэ: -** Ажлын хэсгийнхэн энэ гишүүдийн асууж байгаа асуултыг тэмдэглэж аваад Ж.Батзандан гишүүний асуулт дээр нэмж тайлбараа хэлээд тодруулаад хэлээд явах нь зүйтэй байх.

**Ж.Батзандан: -** Г.Батхүү гишүүн ээ, танаас гаргаж байгаа саналыг хувьдаа 100 хувь дэмжиж байгаа. Тогтоолын төслөө дахиад шинээр боловсруулна гэсэн үг. Оруулна гэсэн үг. Тийм ээ. Нэмж тусгана гэсэн үг шүү дээ. Тэгэхээр Байнгын хороо хэрвээ таны саналыг дэмжих юм бол оруулаад явъя. Хэлэлцэх эсэх дээр өнөөдөр шийдвэрээ гаргана. Би бол дэмжиж байна.

**З.Баянсэлэнгэ: -** Ж.Батсуурь гишүүн.

**Ж.Батсуурь: -** За баярлалаа. Энэ тогтоолын төсөл маань бол, ер нь бид бас өнгөрсөн хугацаанд, өнгөрсөн зун, намраас эхлээд барилга баригдах явцад захиалагч, барилгын ажил гүйцэтгэгч, за тэгээд энд хяналт тавьдаг байгууллагуудтай холбоотой олон зөрчил, дутагдал, шийдвэрлэх шаардлагатай олон асуудал гарсан учраас энэ Их Хурлаас байгуулагдсан ажлын хэсэг бид ярьж байгаад бас ер нь ийм ерөнхий тогтоолын төсөл зайлшгүй байх шаардлагатай юм гэж шийдсэний үндсэн дээрээс бид гаргасан л даа.

Тэгэхдээ ер нь бол яах вэ зүгээр тогтоолын төслөө бид тэртээ тэргүй энийг шийдвэрлэх шаардлагатай манай Барилга, хот байгуулалтын яам, за Мэргэжлийн хяналтын ерөнхий газар гээд хяналт тавих, за мөн одоо аймаг, нийслэл, сум, дүүрэг гээд бүгд төрийн удирдлагатай учраас энд шийдэх шаардлагатай асуудлуудыг нэг талаас хууль, журам, тогтоол, шийдвэрүүд бол хангалттай байгаа. Зүгээр энийг зарим нэг талаас нь, дутагдалтай талаас нь шинэчлэх тодорхой шаардлагууд байгаа. Тийм учраас тогтоолын төслийг бас хэлэлцэж шийдвэрлэе гэдэг санал хэлэх байна.

Нөгөө талаас нь бид бас одоо нэгэнт Их Хурлын тогтоол учраас энийг бас цомхон, зүгээр бүхий л асуудалд нь хүрэх гээд дэндүү олон заалттай, дараа нь бас энэний гүйцэтгэлийг хянаж шалгахад болон бусад асуудал дээр аль болох хүндрэл бэрхшээл учрахааргүй ийм тогтоолын төслийг баталж, хэлэлцэж, шийдвэрлэе гэсэн ийм санал хэлэх байна.

Зүгээр ер нь бол хөдөлмөрийн аюулгүй байдлыг хариуцсан, тэртээ тэргүй мэргэжлийн манай байгууллагууд байгаа ийм нөхцөлд бид бас энд дэндүү олон заалт оруулж, ялангуяа санхүүгийн талаар шийдвэрлэх асуудлыг зүгээр ер нь Засгийн газарт даалгасан хэлбэрээр шийдэх нь зүйтэй байх гэж бодож байна.

За тэгээд ер нь бол сая Г.Батхүү гишүүний асуултад хариулахад бид бас санаачлагчийн хувьд 2013 оны турш дахиад одоо баахан хяналт шалгалт явуулах юм байна гэсэн ойлголт төрж байх шиг байна. Бид зунжин, намаржин, өвөлжин одоо үндсэндээ шалгалтын байдалтай байсан учраас өнөөдөр бол шалгалтын үр дүнгээр илэрсэн дутагдал зөрчлийг арилгахад, цаашдаа хууль, журмын хүрээнд тогтоол, шийдвэрийн хүрээнд яаж шийдвэрлэх ёстой юм бэ гэсэн асуудалдаа анхаарал хандуулах нь зүйтэй гэж бодож байна. Тийм учраас энэ 2013 онд багтаан гээд энэ 1 дүгээр заалтаа бас арай жаахан. Зүгээр ер нь хэлэлцэх эсэхийг нь шийдчих юм бол бид бас санаачлагчийн зүгээс ажлын хэсэг дээрээ эргэж ярьж байгаад бас энэ тогтоолын төслийг аль болохоор цомхон болгох, саяны гишүүдийн, Байнгын хороодын гишүүд маань саналаа гаргаад өгчих юм бол бид бас эргэж ажиллах боломжтой гэж Г.Батхүү гишүүний асуусан асуултад хариулмаар байна.

Зүгээр ер нь бол манай төр захиргааны төв байгууллага, Барилга, хот байгуулалтын яам бол аймаг, нийслэл, сум, дүүрэг бүгдийг нь ерөнхий төлөвлөгөөтэй болгох асуудал шийдчихээд зүгээр ээлж дараатай шийдээд явж байгаа гэж би өнгөрсөн хугацаанд гарсан тогтоол, шийдвэрийн хүрээнд ойлгож байгаа. Тийм учраас цаашдаа аажимдаа үнэхээр ерөнхий төлөвлөгөөнд тусгагдаагүй барилга, объектыг эхлэхэд хүндрэл бэрхшээл учрах байх.

Зүгээр энд холбогдох этгээд гэдгийг нь ухаандаа захиалагч, барилга барьж байгаа байгууллага бол яах вэ зөвшөөрөлтэй байгууллага. Хэн нэгний захиалгаар барьж байгаа учраас холбогдох этгээд гэдгийг нь бид захиалагч гэж ойлгож энд оруулсан юм л даа. Зүгээр барилгын захиалагч гээд оруулчихвал илүү хэллэгийнхээ дагуу ч гэсэн ойлгомжтой болно гэж бид бодож байгаа. Г.Батхүү гишүүний асуултад санаачлагчийн хувьд хариулахад. За баярлалаа.

**З.Баянсэлэнгэ: -** С.Дэмбэрэл гишүүн. Дараа нь Г.Баярсайхан гишүүн, Л.Эрдэнэчимэг гишүүн.

**С.Дэмбэрэл: -** Энэ тогтоолыг хоёр Байнгын хороо хуралдаад Барилгын болон хөдөлмөрийн эрүүл ахуйн тухай хууль, тогтоомж болохгүй байгаа учраас Засгийн газарт чиглэл өгье гэж шийдсэн юм шиг байна. Тийм үү. Өөрөөр хэлбэл Засгийн газар нь муу ажиллаж байгаа учраас Улсын Их Хурлын тогтоолоор чиглэл өгье гэж. Тогтоолын үндэслэлийг ингэж ойлголоо.

Тэгээд тогтоолыг харлаа. Энэ тогтоол бол яг үнэндээ хэлэхэд би ийм тогтоолыг үнэхээр авч хэлэлцэхгүй. Нэгдүгээрт, тогтоолын бүтэц биш байна. Өөрөөр хэлбэл Барилгын яамны хийдэг ажлыг, хийж байгаа ажлыг хийгээд л эхэлсэн байна. Хөдөлмөрийн яамны хийж байгаа ажлыг хийгээд л эхэлсэн байна. Тэгсэн мөртлөө хувийн өмчид Улсын Их Хурлаас шууд халдах тийм заалт орсон байна. Хурааж авах, булааж авах. Юу болж байгаа юм энэ чинь. Энэ чинь одоо болохгүй шүү дээ. Үндсэн хуульд. Өөрсдөө Үндсэн хуулийг мөрдөх ёстой хүмүүс чинь. Энэ хэнд зориулж ингэж хийж байгаа юм. Нэг хүнд зориулж үйл явцыг нь зөвшөөрөл олгох гэж байгаа юм уу. Ийм юмнууд байж байна.

За тэгээд дээр нь хүнд суртлыг арилга гэж байна. Тэгсэн мөртлөө судалж шийдвэрлэх гэсэн бас мөлгөр заалтуудтай. Судалж шийдвэрлэнэ гэдэг чинь амьдрал дээр юу болдогийг мэднэ биз дээ та нар. Эсвэл шийд. Тэдэн сарын дотор тэгж шийд. Жишээлбэл, энд ийм заалт байна л даа. Мэргэжлийн холбоодод нь олгох тогтолцоонд шилжүүлэх. Тэдэн сарын тэддүгээр улиралд тэгээд шилжүүл, тэгээд мэдэгд гэсэн ийм л юм байх ёстой.

Дээр нь хүн нас барьсан байна. Тэгээд тэр шалтгаанаа заачихаж. Тэгсэн тэрийг бас судалж шийдвэрлэнэ. Нас барчихсан хүнтэй юу ярих вэ. Төрөл төрөгсөдтэй нь ярих юм уу. Гэх мэтээр ингээд энийг үзээд байвал, жишээлбэл нэрнээс нь харахад. Хөдөлмөрийн аюулгүй байдал гэчихээд шууд барилгаар эхэлсэн байх жишээтэй. Тэгээд энэ ерөөсөө барилгын салбар дахь хөдөлмөрийн аюулгүй байдал юм уу. Эрүүл ахуй нь юм уу. Эсвэл хөдөлмөрийн аюулгүй байдал, эрүүл ахуй гэсэн тусгай сэдэв явж байгаад барилгын тухай зарим арга хэмжээ юм уу. Энэ логик чинь сайн яахгүй байна.

Шалгалт гээд ярьж байна. Хангалттай шалгалт хийж байна. Маш их шалгалт хийж байна. Шалгалт хийгээд хүмүүс ядарч байна шалгалтнаас чинь. Төрийн шалгалт хийж байна. Энэ мэргэжлийн хяналт шалгаж байна. Тэгэхээр бид нар чинь өөрчлөх гээд байгаа биз дээ. Хэт их шалгалт хийж байна. Хэт их хүндэл суртал гаргаж байна гээд бид нар чинь реформ хийх гээд байгаа биз дээ. Ийм үзэл санаандаа ингэсэн. Мэргэжлийн хяналтын байцаагч нарын тоог нэмэгдүүл гэнэ үү. Компаниудад итгэхгүй.

Тийм учраас компанийн, цалин авдаг хөдөлмөрийн аюулгүй байдал хариуцсан ажилтных нь тусгай бие даасан болгон гэнэ ээ. Ийм юм байдаггүй юм аа. Тийм учраас Хөдөлмөрийн аюулгүй байдлын тухай хуулиа үзье. Энэ Барилгын тухай хуулиа үзье.

Миний сонссоноор Барилгын яам, Хөдөлмөрийн яам хоёр тэртээ тэргүй энэ чиглэлүүдээр багц арга хэмжээ, хууль. Одоо жишээлбэл барилгын зөвшөөрөл гэдэг чинь одоо саяхан шийдвэрлээд хотын захиргаанд хоёр шийдвэр гарчихсан байгаа. Энэ дээр өшөө яг юу нэмэх юм бэ гэдгээ тодорхой болгомоор байна. Гэх мэтээр энэ тогтоолын төслийг хэлэлцэхийг дэмжиж байна. Доторхи агуулгыг нь маш сайн сайжруулахыг одоо санал болгож байна.

**З.Баянсэлэнгэ: -** За Ц.Баярсайхан гишүүн.

**Ц.Баярсайхан: -** Би яах вэ зүгээр гишүүдийн санаачилсан тогтоолыг бол дэмжиж байгаа. Өмнө нь бол Байнгын хорооныхоо чиглэлээр ч гарсан болох юм гэж саналаа бас илэрхийлж байсан. Яагаад гэхээр зэрэг Улсын Их Хурлын шийдвэр, бусад шийдвэрийн төслүүдийг Их Хурлын тогтоол ч ордог, Байнгын хорооны шийдвэр ч ордог. Бас олон асуудал бол ингээд явж байдаг. За одоо ингээд Их Хурлаар орж ирж байгаа нөхцөлд хэлэлцэхийг дэмжиж байна.

Харин дотор нь агуулгын чанартай зайлшгүй бас ингээд хэрэгжээд явж байхад гарчихад их төвөгтэй тийм юмнууд байгаа. За жишээлбэл одоо сая Г.Батхүү гишүүн хэлж байна. Бүх барилга байгууламжийг одоо барихдаа олон нийтийн санал санаачлагыг авна гээд явах юм бол их төвөгтэй л байдал руу орно. Ер нь бол газрыг ингээд олгохдоо одоо бол нэг цэгийн үйлчилгээгээр явна. Одоо зүгээр Улаанбаатар хотод гэхэд цулгай газар олгогдох тийм газар бол байхгүй болсон байхгүй юу. Тэгээд дээр нь барих орон сууц, хороолол, эсвэл хувийн өмчийн газар гэхэд зайлшгүй нөгөө газрын кадастр, архитектор, скиз зураг нь хийгдээд явдаг. Ингээд явдаг тийм тогтолцоо руу орохоор болчихож байгаа юм.

Дээр нь энэ тусгай зөвшөөрлийг мэргэжлийн холбоодод нь олгох тогтолцоонд шилжүүлэх, зөвшөөрлийг аж ахуйн нэгжүүдэд, барилга байгууламжийг....

Байнгын хорооныхоо чиглэлээр ч гарчихсан болох юмаа гэсэн ийм саналаа бас илэрхийлж байсан. Яагаад гэхээр Улсын Их Хурлын шийдвэр, бусад шийдвэрийн төслүүдийг бол Их Хурлын тогтоол ч гардаг, Байнгын хорооны шийдвэр ч гардаг. Бас олон асуудал бол ингээд хасагдаад явж байдаг.

Одоо ингээд Их Хурлаар орж байгаа нөхцөлд бол хэлэлцэхийг нь дэмжиж байна. Харин дотор нь бол агуулгын чанартай зайлшгүй бас одоо ингээд хэрэгжээд явж байхад гарчихад бол их түвэгтэй тийм юмнууд байгаа. Жишээлбэл одоо сая Батхүү гишүүн хэлж байна. Бүх барилга байгууламжийг л одоо барихад л олон нийтийн санал санаачлагыг авна гээд явах юм бол их түвэгтэй л байдал руу орно.

Ер нь бол газрыг ингээд олгохдоо одоо бол нэг цэгийнхээ үйлчлэлээр явна. Одоо зүгээр Улаанбаатар хотод гэхэд бол цулгай газар олгогдох тийм газар бол байхгүй болчихсон байхгүй юу. Тэгэхээр дээр нь барих орон сууц, хороолол, эсвэл одоо иргэний хувийн өмчийн газар гэхэд бол зайлшгүй нөгөө газрын кадастр нэгдээд архитектурын скиз зураг нь хийгдээд ингээд явдаг тийм тогтолцоо руу орохоор болчихож байгаа юм.

Дээр нь энэ тусгай зөвшөөрлийг мэргэжлийн холбоодод нь олгох тогтолцоонд шилжүүлэх, зөвшөөрлийг аж ахуйн нэгжүүдэд барилга байгууламжид гэдэг нь бас одоогийн хууль тогтоомжоор байгаа. Өөрөөр хэлбэл 17-гоос дээш давхар барилга барих юм бол тухайн барилга дээр нь зөвшөөрөл өгдөг ийм систем нь одоо би хуулиараа байгаа.

Ер нь бол тусгай зөвшөөрлийг бол өөрчилнө. Бүртгэлийн системд шилжих, зарим тусгай зөвшөөрөл нь байх, зарим тусгай зөвшөөрөл нь бол тухайн нөгөө мэргэжлийн хүмүүст нь өгөх зөвшөөрөл өгдөг. Хүнд нь зөвшөөрөл өгдөг тэр тогтолцоо руугаа шилжих ажил нь бол хийгдээд явж байгаа.

Энэ 7 дугаар зүйлтэй холбоотой нэг юм байгаа юм. Өөрөөр хэлбэл аж ахуйн нэгж, байгууллага бүрт хөдөлмөрийн аюулгүй байдал, эрүүл ахуйн асуудлаар бүрдсэн орон тооны ажилтан хэвшүүлнэ. Тэгээд нөгөө хүн нь ажил олгогчийнхоо шууд удирдлаган дор ажиллахгүй, мэргэжлийн холбоондоо тайлагнана гээд явчихаар зэрэг энэ маань бас арай өөр тогтолцооны тухай яригдаад явчихаж байгаа юм.

Одоо бидний нөгөө хууль тогтоомжид оруулах гээд байгаа өөрчлөгдөөд явж байгаа нь бол тухайн байгууллага дотоодын ийм хяналтын функцтэй. Хөдөлмөрийн аюулгүй ажиллагаа, эрүүл ахуйн тодорхой албатай байна. Тэр нь нөгөө байгууллагынхаа том жижгээс шалтгаалаад ажилтан, алба, газар гээд ингээд явчих.

Тэгээд энд нь тохирсон юм нь бол зайлшгүй тэндээ байна. Бид нар хөндлөнгөөс шалгахдаа бол яг энэ албадаа яаж ажиллуулж байна, энэ алба нь ямар журам дээр зохицуулж байна, ямар төсөв хөрөнгө зарцуулж байна гэдгийг л шалгахгүй бол одоогийн манай шалгалтын тогтолцоо бол дарга удирдлагуудыг нь очоод шалгаад байдаг, яг нөгөө ажил хариуцаж байгаа хүндээ ямар бололцоо гаргаж өгдөгийг нь үздэггүй, ямар норм стандартаа барьж байна гэдгийг нь үздэггүй яваад байдаг учраас хэлэлцэх эсэхийг нь шийдсэнийхээ дараагаар энийгээ бол бас энэ юмтайгаа холбож гаргахгүй бол яг хэрэгжүүлэхэд бол нөгөө хяналтыг нь аваад, тусад нь цалинжуулаад явах, хэн цалинжуулах нь ч ойлгомжгүй болоод, шийдэл нь ийм болчих болов уу гэсэн нэг ийм болгоомжлол байна.

Дээр нь тэр 9 дээр аж ахуйн нэгж байгууллагууд, үйлдвэр үйлчилгээний зардлаа 10-аас доошгүй хувийг гэхээр зэрэг чинь одоогийн байдлаар энэ 10-аас дээшээ гарчихсан байгаа зардал. Ерөнхийдөө бол энэ зардлыг бид нар бас төсвийн норм үнэлгээгээр ингээд зайлшгүй шийдэх ёстой. Тийм учраас яг энэ үйлдвэр, үйлчилгээний зардлыг хөдөлмөрийн аюулгүй байдал, эрүүл ахуйн нөхцөл гэдэг дээр гаргаж ирэхдээ бол 10 гэдэг бол 10-аас доошгүй гээд тэгчихээр зэрэг ер нь дээшээ гарна. Зарим жижиг аж ахуйн нэгж дээр бол доошоо орно. Энэ нөхцөл байдлыг нь бас харгалзаж үзэх хэрэгтэй байгаа юм.

Үйлдвэрлэлийн осол, ажил мэргэжлээс шалтгаалах өвчний даатгал гэж байдаг. Энэ даатгалтай холбогдолтой заалтыг бол тогтоолоор зохицуулж болохгүй байх. Дараа нь оруулж ирэхдээ бол хуулинд нь өөрчлөлт оруулаад, тодорхой хэсгийг нь урьдчилан сэргийлэх арга хэмжээнд нь зарцуулдаг байх гэсэн ийм л зүйл байгаа юм. Тэгээд тогтоолыг бол ерөнхий зарчмын хувьд нь дэмжиж байгаа.

Ер нь бол бид нар яагаад тэр 2013 онд багтаан гэдэг дээр бас төсөл санаалагч Батзандан гишүүнтэй ярьж байсан гэхээр зэрэг бид нар хуулийг бол одоо ерөнхийдөө бэлэн болгож байна. Энэ намрын чуулганаар өргөн барихад батлагдах бололцоо бол гарахгүй байх. Тийм учраас бид хаврын чуулганаас өмнө өргөн барина. Хаврын чуулган мэдээж бид нар бас чуулганаар яг батална гэдгийг бол хэлж чадахгүй шүү дээ. Энэ чинь Их Хурал батлах учраас.

Тийм учраас эхний хагас жил гэхэд тавьснаасаа 2013 ондоо багтаан гэдэг нь бол дээр байх аа гэж ийм л бодолтой байгаа юм. Стандартуудыг бол бас их зөв томъёолж оруулах хэрэгтэй байх. Бид нар норм дүрэм, стандартуудын шинэчлэлүүдийг бас хийж явж байгаа. Тийм учраас яг энэ дээр нь бас мэргэжлийн хүмүүсийн хэллэг, үг томъёоллыг бол оруулаад, сайжруулаад гаргачихад бол бүрэн бололцоотой юмаа гэсэн ийм л бодолтой байна.

**З.Баянсэлэнгэ:** -Эрдэнэчимэг гишүүн.

**Л.Эрдэнэчимэг:** -Тэгэхээр энэ Их Хурлын тогтоолын төсөл зайлшгүй одоо хэлэлцэгдэх ёстой. Бүр яаралтай хэлэлцэгдэх ёстой тогтоолын төсөл мөн. Ер нь энэ ажлын хэсэг яагаад томилогдож ажиллаж эхэлсэн бэ гэхээр зэрэг 9 дүгээр сард дараалан гарсан барилга дээр одоо барилгаас болж амь насаа алдсан асуудал дараалан гарснаас болж энэ ажлын хэсэг томилогдон ажиллаж эхэлсэн байгаа.

Ялангуяа 9 дүгээр сарын 3-ны өдөр 12 настай охин гудамжаар ээжтэйгээ явж байгаад одоо барилгын кранд дарагдан нас барсан. Мөн тэрнээсээ 7 хоногийн дараа 21 настай залуу мөн одоо барилга дээрээс унасан, төмөрт амь насаа алдсан зэрэг ийм дараалсан аюул болсон учраас энэ асуудал бол босч ирсэн. Үүний дагуу бидний зүгээс бол энэ 9 дүгээр сарын 3-ны өдрийг аюулгүй байдлын өдөр болгох, Есүгэний өдөр гэж энэ өдрийг нэрлэх ийм хуулийн төсөл өргөн барьсан байгаа.

Тэгэхээр энэ хуулийн төсөл, энэ барилгын салбарын талаар авах арга хэмжээний тухай тогтоол хоёр бол одоо ер нь бол хос хоёр морь шиг л явах ёстой ийм Их Хурлаас гаргаж байгаа шийдвэрүүд болох гээд байгаа л даа. Тэгэхээр энэ тогтоол дээр хамгийн гол нь яг тэр хэсэг маань бид нарын тэр хүсээд шийдвэрлүүлэх гээд байгаа гол асуудал маань их сулхан орсон юм байнаа. Жишээлэх юм бол одоо энэ тогтоолын 6 дээр заасан байна л даа.

Дээрх хууль тогтоомж зөрчигдсөнөөс болж амь насаа алдсан хүмүүсийн ар гэрт нөхөн олговор, тэтгэвэр тэтгэмж олгох асуудлыг судлан шийдвэрлэх. Сая Дэмбэрэл гишүүний хэлж байгаатай би бас санал нэг байна. Яагаад вэ гэхээр энэ барилгын хууль тогтоомж зөрчигдсөн, зөрчигдөхдөө төрийн байгууллагууд ажлаа хийгээгүйгээс болж зөрчигдсөнөөс болж хүмүүс амь насаа алдсан. Энэ амь насаа алдсан хүмүүс өнөөдрийг хүртэл ямар нэгэн нөхөн олговор, тэтгэвэр тэтгэмжийг бол авч чадахгүй байгаа. Жишээлбэл тэр 12 настай охины эцэг эх энэнийхээ араас яваад байдаг, яваад байдаг.

Өнөөдөр шийдвэрлэгдсэн юм огт байхгүй. Барилгын компани нь ч ямар нэгэн хариуцлага хүлээдэггүй, цаана нь одоо тэрийг зогсоогоогүй Мэргэжлийн хяналтын төрийн албан хаагчид ч ямар ч хариуцлага хүлээхгүй тэр шатандаа л явж байгаа. Тийм учраас ийм олон заалттай ийм тогтоол хэрэгжих нь бол нэг тийм сайн байж чадахгүй байх аа. Ялангуяа энэ хүний амь настай холбоотой нөхөн олговор, тэтгэвэр тэтгэмжийн асуудлыг хэрхэн шийдвэрлэхдээ нэлээн акцент өгсөн ийм тогтоол гаргаж өгөөч ээ гэсэн хүсэлт байна.

**З.Баянсэлэнгэ:** -Одонтуяа гишүүн.

**С.Одонтуяа:** -Тэгэхээр энэ тогтоол дээр торгоно, хариуцлага тооцно гээд дандаа нөгөө аж ахуйн нэгжүүдээ л ингээд байх юм. Тэгэхээр энэ барилгын зөвшөөрөл авч байгаа аж ахуйн нэгж чинь энийг одоо ямар дүрэм журам зөрчиж байгааг тэр болгон мэдэхгүй шүү дээ. Тэгэхээр энэ зөвшөөрөл өгч байгаа албан тушаалтанд хариуцлага тооцох тогтолцоог оруулж ирээ гэж би бас Батзандан гишүүнд урд нь бас энэ юуг хэлэлцэж байхад бас санал хэлж байсан. Тэгээд энэ ерөөсөө тусгагдахгүй байнаа.

Одоо Улаанбаатар хотод маш олон газрыг хүчингүй болгож байгаа. Тэндээс хэн хохирч байгаа юм. Тэр өгсөн албан тушаалтан хохирохгүй л байгаа шүү дээ. Тухайн үед хахуулиа аваад л, тэгээд дүрэм журмаа зөрчөөд л өгсөн. Өнөөдөр тэнд маш олон жил тэр газрын төлбөр төлсөн, энэ аж ахуйн нэгжүүд чинь хохироод байгаа юмаа. Тэгэхээр энэ дандаа энэ аж ахуйн нэгжээ торгоно, хариуцлага тооцно гэдгээ та нар болиод, тэр өгсөн албан тушаалтанд нь хариуцлага тооцдог юмаа оруулж ир л дээ. Тэр иргэн хүн бол тэр болгон мэдэхгүй шүү дээ тэрийг нэг дэх асуудал.

Хоёр дахь асуудал гэвэл энэ ажил олгогч одоо хууль бус шаардлагыг биелүүлэхийг одоо тэр ажилтандаа шаарддаг аа. Тийм учраас энд бол энийг шаардсан одоо ажил олгогчийн шаардлагыг биелүүлэхгүй байх ийм ажил үүргийг нь гүйцэтгэхгүй байх эрхтэйгээр энэ хуульчлах шаардлагатай байгаа. Өөрөөр хэлбэл энэ хүн одоо ажлаасаа, энэ ажлыг хийгээгүйн төлөө ажлаасаа халагдахад шүүх дээр энэ одоо хууль бус зүйлийг хийгээгүйнхээ төлөө энэ хүн хариуцлага хүлээдэггүй энэ зүйлийг оруулах ёстой. Энэ зохицуулалтыг бол заавал энэ албан тушаалтанд хариуцлага оногдуулдаг байх зохицуулалтыг бий болгох ёстой.

Мөн тогтоолын төслийн 9 дээр нэг заалт нэммээр байгаа юм. Энэ бол хөдөлмөрийн аюулгүй байдал, эрүүл ахуйн талаар ажилтан, ажил олгогчийн эрх үүргийг илүү тодорхой болгох ёстой. Одоо Монголд бүх юм дандаа ерөнхий явж байгаа шүү дээ. Тийм учраас ажил олгож байгаа хүн нь ч юмаа сайн тайлбарладаггүй, ажил авч байгаа хүн нь ч юмаа сайн ухамсарладаггүй, нэг гарын үсэг зурсан болдог. Тийм учраас энэ эрх үүргийг нь илүү тодорхой болгох зүйлийг бол одоо сайн оруулж өгөх шаардлагатай байгаа.

**З.Баянсэлэнгэ:** -Баярсайхан гишүүн.

**Ж.Батзандан:** -Энэ дээр Одонтуяа гишүүний санал яаж туссан бэ гэдгийг хэлээдэхье. Барилгын ажил үйлчилгээ эрхлэх зөвшөөрөл, тусгай зөвшөөрөл олгосон байдал, түүнчлэн цэцэрлэг, ерөнхий боловсролын сургууль, нэгдсэн эмнэлгүүдийн эдэлбэр газарт барилга байгууламж барих зөвшөөрөл олгосон асуудлыг хууль хяналтын байгууллагын оролцоотой ажлын хэсэг байгуулан шалгаж, дүнг Улсын Их Хуралд танилцуулах гэж оруулсан байгаа.

Хууль бусаар, тухайлбал сургууль, цэцэрлэгийн хашаанд өнөөдөр хууль бусаар маш олон барилга байгууламж баригдсан байгаа. Зөвшөөрөл олгогдсон байгаа. Үүнийг Авлигатай тэмцэх газар буюу хууль хяналтын байгууллагуудтай хамтраад, ажлын хэсэг байгуулаад шалгая гэж. Өөрөөр хэлбэл тэр зөвшөөрөл олгосон нөхдүүдийг шалгая, хариуцлага тооцъё гэдэг асуудлыг энд оруулж өгсөн байгаа.

Тогтоолын 1 дүгээр заалтанд ийм ийм дүрэм журам, хууль зөрчсөн тохиолдолд барилга, байгууламж барьсан аж ахуйн нэгж, холбогдох этгээдүүдийг гэдэг нь төрийн албан тушаалтан зөвшөөрөл олгосон нөхдүүдийг хэлээд байгаа юмаа. Холбогдох этгээдүүд гэдгээрээ. Энэ дээр Одонтуяа гишүүн бол зөвхөн аж ахуйн нэгжтэй хариуцлага тооцох гээд буруу яриад байна.

Холбогдох этгээдүүдийг ч тодорхой оруулж өгсөн байгаа. Төрийн албан тушаалтнуудыг хэлээд байгаа юм тийм. Өөр асуулт байна уу.

**З.Баянсэлэнгэ:** Баярсайхан гишүүн.

**Г.Баярсайхан:** -Би саналаа хэлчихье. Би энэ ажлын хэсэгт өөрийн биеэр орж ажилласан юмаа. Тэгээд энэ ажлын хэсэг бол одоо энэ өнгөрсөн намар ихээр ажилласан. Бас тэрнээс хойш багагүй хугацаа өнгөрлөө л дөө. Тэгэхээр цаг үеийн нөхцөл байдал бас өөрчлөгдөж байгаа. Юу вэ гэвэл Монгол Улсын Их Хуралд одоо Хот байгуулалтын яамнаас ерөнхий төлөвлөгөөний хууль гэсэн байх юм. Энэ хуулийг бас оруулж ирж байгаа. Өнөө маргаашгүй Их Хуралд өргөн барих байх гэж бодож байгаа.

Тэгэхээр бол энэ дээр бас ерөнхий төлөвлөгөөтэй болгох, нийслэл, аймаг, сум, дүүргийг ерөнхий төлөвлөгөөтэй болгох гэсэн ийм заалт орчихсон байгаа л даа. Тэгэхээр энэ тогтоолоо эргээд бид бас нэг арай бас нэг жаахан цомхон болгох тал дээр нь бас анхаарч ажиллах шаардлагатай байна гэж би бодож байна.

Нэг зүйлийг бас ойлгох хэрэгтэй юм. Монгол Улсын Их Хурлын тогтоол. Байнгын хорооны тогтоол эрх зүйн чадамжийн хувьд бол ер нь бол ижилхэн гэж би хувьдаа ойлгож байгаа. Тэгэхээр Их Хурлын чуулганд хэлэлцэх, энэ Байнгын хороонд хэлэлцэхэд бол одоо бас чанарын хувьд бол би хувьдаа ижилхэн гэж ойлгож байгаа нэгдүгээр асуудал.

Хоёрдугаарт, бид энд бол ганцхан одоо барилгын салбар дээр бид илүү анхаарч ажиллалаа л даа. Гэхдээ барилгын салбар болгон хөдөлмөрийн аюулгүй байдлын хуулийг зөрчсөн гэсэн ийм ерөнхий малгайн дор бид нар энэ ажлын хэсгээ ажиллуулсан байгаа. Тэгэхээр ганц барилгын салбарт сүүлийн үед ажиглаад байхад харж байхад ганц барилгын салбарт хөдөлмөрийн аюулгүй байдлаа алдаад, амь насаа алдаад байгаа юм биш байна л даа. Тэр одоо нэг бяцхан охин амь насаа алдсан байгаа. Гэхдээ бид энэ замын хөдөлгөөн, энэ уул уурхайн салбарт энэ барилгаас илүү бас амь нас алдах осол бэртэл авах асуудал бол байгаа гэдгийг хэлмээр байгаа юм.

Бага насны ангийн хүүхдийг зам дээр явж байхад нь дайраад, чирээд амь насыг нь егүүтгэж л байдаг. Уул уурхайд Налайхад гурав, дөрвөөрөө даруулаад амь насаа алдаж л байдаг. Тэгэхээр энэ ажлын хэсгийнхээ цаг хүрээг дан ганц одоо барилгаар тогтохгүйгээр арай жаахан өргөн цар хүрээтэй бас явуулчихвал зүгээр байна л даа. Замын хөдөлгөөнд оролцож байгаа хүмүүс яагаад амь насаа алдаад байгаа юм, яагаад машин нь ирээд хүн дайрчихаад байгаа юм. Зүгээр өвлийн улиралд бол сая бид нар нэг асуудал ярилаа шүү дээ. Нөгөө буруу талдаа рультэй машиныг хориглоё гэдэг асуудал ярилаа. Тэр машинтай нь тэмцэх асуудал ерөөсөө биш энэ. Буруу талдаа рультэй ч бай, зөв талдаа ч бай хүн хичээвэл осол гаргахгүй яваад л байна.

Хамгийн гол асуудал өвөл яахаараа зуны дугуйтай явж, хальтиргаа гулгаа үүсгээд, хүн дайрч алаад байгаа юм бэ л гэдэг асуудал байгаа байхгүй юу. Тэгэхээр энийг ярих юм бол одоо бид нар жишээлбэл өвөл замын хөдөлгөөнд оролцож байгаа бүх машин өвлийн дугуйтай л явах ёстой байхгүй хальтирахгүй байх ёстой. Гэх мэт асуудлууд ургаж гараад байгаа юм л даа.

Тэгэхээр замын хөдөлгөөн, уул уурхайтай холбоотой хөдөлмөрийн аюулгүй байдал, энэ бүх зүйлийг хамруулмаар байна. Би хэдий энэ ажлын хэсэгт орж ажилласан ч гэсэн цаг үетэйгээ холбогдуулаад үүнийгээ бас дахиж бас цомхон бөгөөд бас цар хүрээгий нь өргөн болгомоор байна гэдгийг хэлмээр байна. Баярлалаа.

**З.Баянсэлэнгэ:** -Арвин гишүүн.

**Д.Арвин:** -За бид энэ тогтоолыг одоо ажлын хэсэг гаргасан учраас цаашид хэлэлцэх эсэхийг нь шийдээд, тэгээд ингээд явуулах нь зүйтэй байх аа гэж бодож байна. Тэгэхдээ бид нар нэг юм ажиглагдаад байна л даа. Өнгөрсөн 4 жилд ч гэсэн бид нар бас нялхсын эндэгдэл, мөн одоо хоолонд хордох, янз бүрийн хордлоготой холбоотой асуудлаар Байнгын хороо дандаа ажлын хэсэг гаргаад л явдаг. Тэгээд чухамдаа одоо тэр нь яг бид нарын тэгээд бид нар ийм тогтоол Засгийн газар руу ч явуулдаг, холбогдох яамд руу явуулдаг. Чухам одоо тэнд чинь яг одоо хэрэгжиж байна уу, энэ тогтоол хэр зэрэг амьдралд нийцэж байнаа гэдэг асуудал бол бүрхэг байдаг.

Тэгээд бид нар одоо түрүүн ярилаа л даа. Энэ Дэмбэрэл гишүүн эд нар. Хөдөлмөрийн хууль, Барилгын хууль бол стандартын хувьд бол, миний хувьд бол сайн хуулиуд болсон байдаг юмаа. Ер нь Барилгын хуулийг эргээд үзэхэд, харахад стандартыг нь маш сайн тогтоож өгсөн ийм хуулиуд байгаа. Манайд хууль бол гайгүй гараад байдаг. Гэтэл энийг хэр зэрэг хэрэгжүүлж байгаа дээр нь ерөөсөө бид нар одоо хэрэгжих тал дээр нь ямар ч механизм байхгүй байгаа юм. Тэгээд сүүлдээ бид нар Их Хурлын гишүүд энэ одоо хууль, бүх хуулиудтай байгаа энэ салбар руу орж шалгалт хийгээд, дээрээс нь одоо тогтоол шийдвэр гаргаад байгаа яг адилхан л тэр хуультайгаа адилхан тогтоол шийдвэр бид нар гаргаад байгаа юм.

Тэгэхээр ер нь Монгол Улсад энэ сая Баярсайхан гишүүний хэлдгээр ганц барилгын салбар биш, бүх салбаруудад энэ хяналтгүй, энэ сул одоо энэ хариуцлагагүй хууль байгаад хариуцлагагүй ажиллаж байгаа зүйлүүд дээр бид цаашдаа яах ёстой юм. Ингээд л Байнгын хороо болгоноос ингээд ажлын хэсэг гаргаад л ингээд хуралдаад байх ёстой юу гэдэг энэ асуудлыг Их Хурал өөрөө монголын төр өөрөө харах цаг болсон гэж бодож байгаа.

Ер нь бусад орнуудад энэ талын хариуцлага маш их сайн байдаг юмаа. Энэ одоо бас юутай холбоотой гээд бид олон бас орноор явж, энэ хууль яаж байхад. Ер нь бид нар энэ стандартад бүх манай одоо эрүүл мэнд, энэ хөдөлмөрийн хууль, барилгын хууль бүх хуулиуд маш их стандарт одоо тогтсон ийм хууль байдаг. Гэтэл өнөөдөр бид яг тэр стандартад хяналт тавих хууль, энэ гарсан хуулиндаа хянан магадлагааны хууль эд нар гээд энэ хуулиудыг Улсын Их Хурлаас баталж өгөх хэрэгтэй. Энэ бол бидний ажилд болон Монгол Улсын цаашдын ажилд, хүний хариуцлага, байгууллага, хамт олны хариуцлагад маш чухал хууль болох юмаа.

Ийм учраас энэ Төрийн байгуулалтын байнгын хороо, энэ стандартад хяналт тавих хууль, хянан магадлагааны хууль эд нарыг бас цаашдаа бид нар Их Хурал боловсруулах ёстой гэж боддог. Яагаад гэвэл бид тэр гарсан хууль тогтоомжиндоо хяналт тавих хууль байхгүй, үүгээр одоо ямар хууль нь зөрчигдөөд байгаа гэдэг талаар мэргэжлийн байгууллагуудын дүгнэлт ерөөсөө байдаггүй. Тэгээд үүнээсээ болоод бид нар маш их олон нийгэм өөрөө бүхэлдээ хариуцлагагүй, мэдээж одоо сүүлийн зах зээлийн нийгэмд хүн болгон хөрөнгө мөнгөний төлөө ажиллаад байгаа мөртлөө яг энэ гарсан хуулиндаа одоо бид хяналт тавих, энийгээ хэрэгжүүлэхэд мэргэжлийн байгууллагууд маш их оролцох ёстой.

Өнөөдөр бол чухам одоо энэ Барилгын хуулийг ийм одоо юу гарлаа гэхэд аваарь осол гарлаа гэхэд өнөөдөр хянан магадлагааны хууль байсан бол тэрний одоо ажил хэрэгжүүлэгч байгууллага нь шууд ийм хууль зөрчигдсөн, ингэсэн байна, тэгсэн байна гээд шууд өнөөдөр бидэнд мэдээлэл өгөх ёстой. Энэ дагуу бид нар одоо тодорхой хэлэлцээд л өнгөрөх ёстой. Тэр ажил байгууллага ажлаа хийх ёстой.

Гэтэл Улсын Их Хурлын гишүүд бид нар ингээд л юм болгон дээр ингэж ороод байна гэдэг чинь цаашдаа энэ хэр зэрэг засагдаж байгаа вэ гэдэг дээр бид нар бас бодох цаг болсон. Тийм учраас бас Их Хурлын гишүүнийхээ хувьд энэ стандартад хяналт тавих хууль, хянан магадлагааны хууль эд нарыг цаашаа бид нар боловсруулаад явчих юм бол энэ одоо нэгэнт байгаад байгаа хариуцлагагүй байдал, хууль хэрэгжихгүй байгаа асуудлууд цэгцэндээ орох болов уу гэж ингэж боддог юмаа.

Тэгээд энэ дээр ч гэсэн Байнгын хороо бас цаашдаа энэ хуулиудад гаргах талд нь бас санаачлага гаргаж ажиллах хэрэгтэй гэж ингэж хэлмээр байна.

**Ж.Батзандан:** -Тайлбар хэлчих үү.

**З.Баянсэлэнгэ:** -Тайлбар гишүүд. Уянга гишүүн.

**Ж.Батзандан:** -Ажлын хэсгийн гишүүн Ганбаатар.

**С.Ганбаатар:** -Ажлын хэсгийн гишүүн байна. Энэ ажлын хэсэгт орсон, ажилласан дэмжиж байгаа. Дээр нь зүгээр энэ дээр тодруулж хэдэн зүйлүүд оруулах, асуух зүйлүүд байна л даа. Одоо энэ Төгсөө дарга байна, энэ Алимаа энэ тэр гээд энэ мэргэжлийн хүмүүс нь байж байна. Энэ манай гишүүдэд бас сайн хэлээч.

Энэ анх удаа Хөдөлмөр, аюулгүй байдлын тухай Монгол Улсад шинээр зохиох гэж байгаа юм шиг бид бишээ. Урд нь байгаа Хөдөлмөр аюулгүй байдал, эрүүл ахуйн үндэсний зөвлөлийг бэхжүүлэх, чадавхижуулах, мэргэшүүлэх, мөн одоо эрх мэдлийг нь дээшлүүлэх гэдэг юм энэ дотор хүчтэй орох ёстой. Энийг бол би ажлын хэсэг дээр ч ярьж байсан. Одоо бол харахад бол нэг 7 дугаар заалтан дээр л нэг юм байна. Энийгээ нэлээн сайн харъя.

Хоёрдугаарт, тэр саяхан хэдхэн хоногийн өмнө манай зарим гишүүд, би тэр хуралд нь байгаагүй. ҮЭ гэдэг юмаар ер нь юу болж байнаа гэж асууж байсан. Би энэ дээр зүгээр хэлээдэхье. Та нар бол одоо төр байна шүү дээ, сэлүүр биш залуур бай л гээд байгаа шүү дээ. Тэгээд өөрсдөө гүйж очоод л, компани болгоны үүдэнд очоод л хөдөлмөр аюулгүй байдлыг нь хяначих гээд л суугаад байх юм. Энэний оронд байна шүү дээ тэр жирийн хөдөлмөр хийж байгаа хүмүүс л амь насаа алдах магадлалтай. Өнгөрсөн хугацаанд. Энэ тоо бас зөрж байна. 41 гэж энэ ганцхан барилгын салбар байгаа байх.

Миний одоо энэ мэргэжлийн хяналтаас авсан тоогоор бол 80 хүн энэ өнгөрсөн хугацаанд үйлдвэрлэлийн осолд нас барсан байгаа. Энэ бол судалгаагаар бол 5 дахин дарсан тоо. Одоо энэ автын осолд орж байгаа хүмүүс, түрүүн одоо Баярсайхан гишүүн хэлсэн. Тэр уул уурхай. Ихэнх ослын 80 хувь нь нуралтаас үүсч байгаа барилга дээр ажиллаж байгаа. Нуралт, уул уурхайн нуралт.

Тэгэхээр зүгээр хэлэх гээд байгаа санаа байна шүү дээ. Энийг хамгийн сайн өөрийгөө хамгаалах хүн бол өөрсдөө л байгаа. Жирийн хөдөлмөр хийж байгаа хүмүүс. Ажил хийж байгаа хүмүүс бол үйлдвэрлэлийн осолд орох одоо энэ хөдөлмөр аюулгүй байдлын эрүүл ахуйн асуудлыг хамгийн ихээр өөрсдөө үнэнч бай. Энэ асуудлыг нь хүчтэй оруулж өгөөч ээ гэдэг нэгдүгээр зүйлийг хэлье.

Энэ дээр чинь нөгөө төр өөрөө гүйгээд байхгүйгээр өмнөөс нь Хөдөлмөр аюулгүй байдал, эрүүл ахуйн хууль тогтоомжийн хэрэгжилтийг хангаад явах нөгөө эвлэлдэн нэгдсэн хөдөлмөрийн байгууллагын улсууд байнаа.

Одоо энэ Хөдөлмөрийн яамны сайд маань байж байна. Хөдөлмөр аюулгүй байдал, эрүүл ахуйтай холбоотой, үндэсний зөвлөлтэй холбоотой олон механизмуудаа амь оруулж, ажиллуулж, төсөв хөтөлбөрийг нь батлуулах энэ ажил дээр, энэ тогтоол чинь хүчтэй байх ёстой шүү. Энийг л одоо найз нөхдүүд маань онцгой анхаарч, ханцуй шамлаад, проблемм хаана байна гэж асуух биш энэ проблеммыг надаас өмнө хэн илүү шийдэж чадах вэ гэдэг асуулт л бид нарын өмнөх хамгийн том асуулт юм байгаа юм гэж ойлгоод байнаа.

Тэгээд энэ асуудал руу түлхүү анхаарч, энэ дээр ганц нэг зүйлүүд ажлын хэсэг дээр ярьж байсан зүйлүүдийг оруулах боломж байна уу гэж асууя. Баярлалаа.

**Ж.Батзандан:** -Энэ ажлын хэсэгт орсон гишүүд өөрсдөө энэ тогтоолын төсөл дээрээ бас суугаад саналуудаа энэ Нийгмийн бодлогын байнгын хорооны референт Лхагваад хэлээд, оруулаа. Ажлын хэсэг хуралдах гээд хуралдаан зарлана, гишүүд маань ирэхгүй, зовлон бэрхшээлүүд бас байгаа. Энэ дээрээ анхаараарай гэж хэлмээр байна.

Тэр барилгын ажлын явцад хүний амь нас эрсдсэн тохиолдлууд маш их гарсан. Би Эрдэнэчимэг гишүүнтэй санал нэг байгаа. Нөхөн олговор, тэтгэвэр тэтгэмж олголтын асуудал үндсэндээ бараг байхгүй байгаа. Монголын төр хүний амь нас хохирчихоод байхад анхаарлаа хандуулахгүй байгаа. Ийм учраас тогтоолоор Засгийн газарт зориуд чиглэл өгч байгаа. Улсын Их Хурал, Засгийн газартай харьцах, ажлыг нь сайн хийлгэх, сайжруулахын тулд хоёр, гурван арга хэмжээ авч болно. Бид Засгийн газартай болон Засгийн газрын гишүүдтэй хариуцлага тооцож болно.

 Тогтоол болон хуулиар бид чиглэл, үүрэг өгч байгаа. Эрх зүйн зохицуулалтыг нь хийж өгөх замаар. Ялангуяа энэ Байнгын хорооноос болон Их Хурлаас гарч байгаа тогтоол бол Засгийн газарт ташуур өгч байгаа хэлбэр ээ. Засгийн газар ажлаа сайн хий, ингэж хий, ингэж өөрчил. Тогтоол гарсны ач холбогдлыг нэг л утгаар би ойлгож байгаа. Тогтоол гарснаар тогтоолоор Улсын Их Хурлаас өгсөн чиглэлийг хэрэгжүүлэхгүй бол Засгийн газартай хариуцлага тооцох л тухай асуудал дараад нь яригдана.

Өмнөх энэ тогтоолын төслийг бэлтгэхийн тулд Улсын Их Хурлаас байгуулагдсан зарим нэг ажлын хэсгийн үйл ажиллагаа, үр дүнтэй би танилцсаан. Улсын Их Хурлаас ажлын хэсэг байгуулагддаг, дараад нь ямар ч тогтоол шийдвэр гаргахгүйгээр орхидог, хаядаг, замын дундаа балардаг. Байнгын хороо болон Улсын Их Хурлаас тогтоолоор Засгийн газарт чиглэл өгдөг боловч дараад нь чиглэл өгсөн тогтоолынхоо хэрэгжилтийг бас хянадаггүй. Зөрчигдсөн бол хариуцлага тооцдоггүй ийм явдал олон байсан юм билээ.

Тэгэхдээ бид Улсын Их Хурал бууж өгч болохгүй ээ. Бидэнд байгаа зэвсэг бол тогтоол хэлбэр Засгийн газарт чиглэл өгөх, хуулийн хэрэгжилтэнд хяналт тавих, үүрэг өгөх ийм бололцоо боломж бол байгаа. Энэ эрх зүйн зэвсгээ бид ашиглах ёстой гэдэг байр суурьтай байгаа тийм.

**З.Баянсэлэнгэ:** -Уянга гишүүн.

**Г.Уянга:** -Ерөнхийд нь тогтоолын төслийн агуулгыг бол дэмжиж байнаа. Хэлэлцүүлэх ёстой. Ийм бодитой аюулууд гарсны дараа бол Их Хурал арга хэмжээ авахгүй бол болохгүй л дээ. Гэхдээ зүгээр бид нар нэг юманд анхаарлаа хандуулмаар байгаа юм. Бид нар ингээд энэ асуудлыг одоо зохицуулаад шийдэж чадаж байна уу, үгүй юу. Манай тогтоолын төсөлд бол жаахан бүх юмыг л хамруулчихсан юм шиг санагдаад байх юм.

Ер нь бол байна шүү дээ явж явж төр юу хийх ёстой юм бэ, энэ нэг аж ахуйн нэгжийг хөөрхий аж ахуйн нэгж нь ч бас аргагүй байдаг юм байна. Зөвшөөрөл мөвшөөрөл үй түмэн хүнд сурталтай байдаг юм байна гэж үзэх юм бол хөөрхий минь бид нар чинь энэ осол гарсан тэгвэл аргагүй юм байна гэдэг дүгнэлт рүү яваад орчих гээд байна шүү дээ. Тэгэхээр ийм юм рүү явж ормооргүй байгаа юм. Маш хатуу хариуцлага тооцдог тэр системийг бий болгохгүй бол болохгүй ээ.

Яг одоо асуудлын гол нь юундаа байгаа юм. Ингээд явж хөвөрдсөөр байгаад бид нар нэг шалтгаан руу очих ёстой шүү дээ. Энэ төрийн тогтолцоо, системдээ байгаа юм уу, нэг хүний буруу юм уу, юу юм тиймээ. Тэр үндсэн шалтгааныг олж бид нар тэрийг арилгах юм руу бас явах ёстой байхгүй юу. Тэгэхгүй бол нэг их тийм энэ нь ч хөөрхий аргагүй юм байна, тэр нь ч хөөрхий эвий дээ гэж ингэж харсаар байгаад төр өөрөө ямар ч хүчгүй, ямар ч асуудал шийдэж чаддаггүй, одоо тэр энэ алдсан 24 хүний амины төлөө хэн ч, ямар ч хариуцлага хүлээхгүй, тэр хүмүүсийн хохь нь болж дуусдаг ийм нэг инээдэмтэй юм баймааргүй байгаа байхгүй юу.

Ядаж л бид нар шалтгааныг олох хэрэгтэй. Хүнд суртал нь хэнд байсан, төрийн байгууллагад байсан юм уу, тэр аж ахуйн нэгжид байсан юм уу. Аж ахуйн нэгж энийг хүнд нь байсан юм уу. Энэ шалтгаан юундаа байгаа юм. Энэ яг дайн болж байгаагаас илүү манайх чинь одоо чөлөөлөх дайнд Халхын голын дайнд хэдэн хүн амь үрэгдсэн гэдэг билээ. 20 хэдэн хүн гэдэг байх аа. Гэтэл өнөөдөр Монголд зүгээр л хөлдөөд 20, 30-аараа нас бардаг, барилгын кранд даруулаад 20, 30-аараа нас бардаг, машинд дайруулаад 70, 80-аараа, 100-гаараа нас бардаг. Дайн болж байгаа байхгүй юу.

Ийм нөхцөлд төр нь зүгээр нэг бөөрөнхий юм ярьж болохгүй байхгүй юу. Яг ийм юман дээр төр хүчээ харуулах ёстой гэж бодож байна. Ийм юмыг шийдэх хүчгүй төрд ямар ард түмэн итгэх юм, хэн итгэх юм бэ.

Ийм юмыг хийгээсэй гэж бид нарыг сонгосон, ийм юмыг хийгээсэй гэж шинэчлэлийн Засгийн газрыг сонгосон гэж бодож байгаа. Энэ бол хатуу тогтоол гарах ёстой, хатуу заалт гарах ёстой. Энэ тогтоолын мөрөөр тэр амь нас алдсан хүмүүст одоо хүний амь бүрэлгэсэн хүмүүст хариуцлага тооцох ёстой. Өвлийн дугуйтай явахгүйгээр хүн дайрсан бол тэр жолоочид хариуцлага тооцдог байх ёстой. Нөхөн төлбөрийг нь тэрнээс нь гаргуулдаг байх ёстой.

Бид нар тэгээд цогц шинэчлэлийн бодлогыг нь одоо бүгдэнгий нь хууль эрх зүйн хүрээнд харж, цогцоор нь шийдэж чадахгүй бол та бид нар одоо дахиад л одоо юугаа хэлж, хуйхаа маажаад 2016 онд байж байх вэ. Тийм юм чинь бол энд би илүү хатуу, илүү тодорхой тийм тогтоол гарах ёстой гэж бодож байгаа.

Ер нь агуулгыг нь бол дэмжиж байна. Илүү тодорхой, илүү хатуу болгох ёстой гэдэг ийм саналтай байна.

**З.Баянсэлэнгэ:** -Санжмятав гишүүн, дараа нь Батхүү гишүүн саналаа хэлье.

**Я.Санжмятав:** -За тогтоолыг бол дэмжиж байгаа юмаа. Ялангуяа өнгөрсөн хугацаанд бол энэ Хөдөлмөрийн аюулгүй ажиллагааны чиглэлээр нэлээдгүй хэмжээний осол эндэгдэл гарч манай Их Хурлын тодорхой гишүүд бас санаачилж, шалгалт хийж, газар дээр нь бас нөхцөл байдлыг сайжруулах чиглэлээр ажилласны үр дүнд бол би бас осол гаргах хэмжээ тодорхой хэмжээгээр бас буурсан байх аа гэдэгт эргэлздэггүй.

Хоёрдугаарт нь бас төр ажиллаад, Их Хурал ажиллаад ирэхээр бол бас аж ахуйн нэгжүүд, холбогдох газрууд маань ч гэсэн өөрснөө тодорхой хэмжээний бас арга хэмжээнүүд авсан гэж ингэж ойлгож байгаа. Одоо яг хавар цаг болж байгаа учраас энэ тогтоолыг яаралтай Их Хуралд оруулаад хэлэлцүүлээд, гаргах нь зүйтэй гэж бодож байна.

Олон гишүүд бас чанаржуулах асуудал дээр, зарим орхигдсон зүйлүүдийг нэмэх тухай асуудал дээр, тогтоол маань бодитой, яг ямар зүйл рүү анхаарлаа чиглүүлэх ёстой вэ гэдэг фокуслах асуудал дээр нэлээн анхаарч, тогтоолоо гаргачих юм бол илүү их үр өгөөтэй, бас эзэнтэй болгох нь зөв байхаа гэж ингэж бодож байгаа. Ялангуяа одоо энэ хөдөлмөрийн аюулгүй ажиллагаа талаасаа нэлээн орчихсон байна. Эрүүл ахуйн асуудлын юмнууд дээр бол энэ тогтоолд бас давхар оруулж өгөхгүй бол болохгүй байх аа гэж ингэж бодож байгаа.

Ямар ч байсан нэгэнт өргөн баригдсан учраас хэлэлцэх эсэх асуудлаа бол шийдүүлээд, энэний дараагаар бол харин мэргэжлийн байгууллагууд, мэргэжлийн холбоод, холбогдох улсуудын асуудлуудыг нэлээн оруулж байгаад, тэгээд эдийн засгийн тооцоонуудыг нь нэлээн оруулмаар. Нэг талдаа бол ажил олгогчид хөдөлмөрийн аюулгүй ажиллагааны инженер гэдэг юм уу, ажилтнуудаа цалинжуулаад ингээд явж байгаа энэ улсуудыг тэндээс нь тусгаарлаад авч байгаа энэ нөхцөлд бол цаана нь байж байгаа тэр бусад одоо цалин, бусад асуудлыг нь хаанах, яаж шийдэх вэ гэдэг энэ асуудал ингээд орон зай, эзэнгүйдээд гараад ирж байгаа юм.

 Нэг талдаа мэргэжлийн холбоодоороо дамжуулаад тайлангаа тавиад юу гэдэг юм хяналтаа тавиад явж байгаа юм бол төр тэр хүмүүсийн тийм үү, хөдөлмөрийн аюулгүй ажиллагааны ажилтан, инженер тэр улсуудын байцаагч нарын цалингийн асуудал, хөдөлмөрийн баталгааны асуудлуудыг нь шийдэх тийм тооцоонууд гарч ирэх ёстой. Гэтэл эдийн засгийн хувьд одоо төсвийн тодотгол хэзээ хэлэлцэгдэх билээ, мэдэхгүй байна.

Энэ мэтчилэн нарийвчлан бас үзэх их олон зүйлүүд энэ дотор байнаа. Ялангуяа одоо Солонгосын туршлага байж байдаг. Барилга дээр ажиллах хүн бол 21 цагийн сургалтанд хөдөлмөрийн аюулгүй ажиллагааны сургалтанд заавал ажил эхлэхээс өмнө жилдээ нэг удаа орсон байх ийм шаардлагыг тавьж байгаа. Тэр үүднээс ч манай Барилгын яам цэнхэр картыг санаачлаад Хөдөлмөрийн яамтай бид нар хамтран ажиллаж байна. Энэ бол зөвхөн барилга дээрх асуудал, осол эндэгдэл их гарсан учраас яригдаад байгаа болохоос бүхэлдээ бусад одоо ажлууд дээр бол орхигдчихоод байгаа.

Тийм учраас цогцоор нь нэг бодитойхон юм гаргаад ирэх юм бол би энийг юу гэдэг юм Засгийн газарт өгч байгаа ташуур гэж үзэхгүй байна. Боломжийг олгож өгч байна. Их Хурал эрх зүйн орчныг бүрдүүлээд өгч байгаа учраас бидэнд бас ажил хийхэд нэлээн бас бололцоотой ийм зүйл болноо гэж би дэмжиж байгаа. Энэ чиглэлийн одоо асуудал дээр манай Хөдөлмөрийн яам хамтран оролцож, гарсан шийдвэрийг хэрэгжүүлэхэд бид нар идэвхийлэн ажиллах болно гэдгийг хэлье. Баярлалаа.

**З.Баянсэлэнгэ:** -Батхүү гишүүн.

**Г.Батхүү:** -Би түрүүн хэлсэн. Зарчмын хувьд бол дэмжиж энэ тогтоолыг хэлэлцэх хэрэгтэй. Нэрний хувьд бол барилгын салбарын хөдөлмөрийн аюулгүй байдал, эрүүл ахуйг хангах зарим арга хэмжээний тухай гэсэн ийм нэртэй байвал их зохимжтой юм болов уу гэсэн нэгдүгээрт ийм санал байна.

Хоёрдугаарт, ер нь бол хуульчлагдсан маш олон асуудлуудын талаар бид нар энэ тогтоол дээр дурдаж өгөөд байгаа юм. Тийм учраас хууль гарсан бол хууль хэрэгждэг л байх ёстой. Тэгэхээр нэгдүгээр гол зорилго бол бид нар хуулийг хэрэгжүүлэх талаар авах, хуулийг хэрэгжүүлж, хууль зөрчсөн этгээдүүдтэй хариуцлага тооцож, Улсын Их Хуралд танилцуулах тухай асуудлыг нэгдүгээрт хөндөх нь зүйтэй байх гэсэн ийм бодол байна.

Хоёрдугаарт, өнөөдрийн байгаа хууль эрх зүйн орчинд шинэчлэх, өөрчлөх, сайжруулах зүйл байвал үүнийгээ оруулж ирээч ээ гэдэг ийм хоёр гол зорилгыг бид нар энэ тогтоолдоо агуулах юм болов уу гэсэн ийм санаа байгаа юм.

Түрүүн Батзандан гишүүн хэлж байна лээ. Олон хууль, олон тогтоол гараад хэрэгжихгүй байгаа тийм зүйл маш их байгаа. Сая олон гишүүн хөндөж байна. Авто ослын тухай. Өвлийн дугуй тавих тухай яриад байгаа юм. Одоо явж байгаа, хөдөлгөөнд оролцож байгаа машин маань юун өвлийн дугуй тавих нь байтугай дулаан уур амьсгалтай, хальтиргаа гулгаагүй оронд олон улсын стандартын дагуу авто машинд тавихыг нь хориглоод ингээд хуучирлаа гээд аваад сольчихсон дугуйнуудыг Монголд оруулж ирж ашиглаж байгаа нь нууц биш.

Арвин гишүүн санаж байгаа байх. Баярсайхан гишүүн эд нар. Бид нар тогтоол гаргаж Засгийн газарт үүрэг болгож байсан. Хуучин дугуйг монголын хилээр оруулж ирэхийг зогсоогооч ээ гээд. Гэтэл өнөөдөр энэ асуудал одоогоор шийдэгдээгүй л байгаа. Хуучин дугуй орж ирж байгаа. Авто машинд тавьж байгаа. Өвөл, зунгүй тэр барьцалдах хэмжээ нь бага болоод элэгдчихсэн дугуйг монголчууд ойлгохдоо юу гэхээр дугуй нь хээгүй болбол солих ёстой гэсэн ойлголтоор тавьдаг.

Түүнээс болоод авто осол гардаг. Тэгэхээр нь замын цагдаа очоод юу гэж оношилдог вэ гэхээр хурд хэтрүүлсэн байна, тормосны зам урт байнаа гэдэг. Хээ багатай дугуй яахав тормоз барихаар урт зам явж байж зогсоно. Гэх мэтчилэнгийн олон асуудлуудыг хэрэгжүүлэхгүй байгаа, хүндрэл учруулж байгаа зүйл байгаа юм. Тэгээд тэр хуучин дугуйгий чинь буцаагаад айлууд гал түлдэг юм. Нэг ширхэг суудлын жижиг машины дугуй бүтэн хагас өдрийн айлын одоо нүүрсний хэрэгцээг хангадаг гэж байгаа. Тэрнээс ямар хэмжээ, ямар утаа гарах вэ гэдгийг бид маш сайн ойлгож байгаа.

Тэгээд ийм одоо зүгээр энгийн жишээ ярихад ийм олон зүйлүүдийг бид нар цэгцлэх хэрэгтэй байгаа юмаа. Тэгээд гарсан хууль тогтоомжийг хэрэгжүүлүүлдэг байх, хэрэгжүүлэлтэнд нь хяналт тавьдаг байх Улсын Их Хурлын гол одоо үүрэг функцийг бид нар хэрэгжүүлэх гэж байнаа.

 Тийм учраас дэмжиж байна. Зорилго бол ийм хоёр зорилго байх ёстой. Өнөөдөр хуулиа хэрэгжүүл. Зөрчсөн этгээдүүддээ арга хэмжээ ав, танилцуул. Одоо байгаа хууль эрх зүйн орчныг яаж сайжруулж, сайн болгох, хэрэгжүүлэх боломжтой боломж байна гэдгийг бол бид нар энэ тогтоолоор л үүрэг болгох ёстой байх аа л гэсэн ийм саналаар дэмжиж байна.

**З.Баянсэлэнгэ:** -Оюунгэрэл гишүүн.

**Ц.Оюунгэрэл:** -Энэ тогтоол хэрвээ яг одооныхоо энэ хэлбэрээр гарнаа гэх юм бол Байнгын хорооны тогтоол байж болохоор юм шиг байна гэж харагдаад байна. Яагаад гэвэл нэгэнт гарчихсан хуулийг хэрэгжүүлэх тухай дандаа заалтууд байгаад байгаа юм л даа.

Хэрвээ бид нар арай жаахан шинэлэг болговол Их Хурлын тогтоол болгож болох юмаа. Тэрнээс биш яг одоо энэ байгаа хэлбэрээр бол Их Хурлаас нэгэнт гарчихсан дүрэм журам, хууль тогтоолуудыг ингэж ингэж хэрэгжүүл, ингэж ингэж судал гэсэн ийм маягаар байж байгаа учраас яг энэ хэлбэрээрээ бол Байнгын хорооны тогтоол байх боломжтой гэж хараад байгаа юм.

Хэрвээ Их Хурлын тогтоол болгоноо гэх юм бол энэ дээр Уянгаа гишүүний хэлдгээр бас Дэмбэрэл гишүүний хэлдгээр нэлээн тийм тодорхой, хугацаатай, тэгээд эзэнтэй тийм зүйлийг оруулж байж Их Хурлын тогтоол болговол илүү тохиромжтой болов уу гэж бодож байна. Тэгэхээр зэрэг сонголтыг бид нар хийх хэрэгтэй байна л даа.

Ер нь бол хэлэлцэхийг дэмжиж байна. Гэхдээ одоо сонголтыг хийхдээ бид нар тодорхой эзэнтэй, хатуу ийм хугацаатай тогтоол болгоно гэвэл Их Хурлын тогтоол болгоё. Яг одоо өнөөдрийнх шигээ ийм байна гэвэл Байнгын хорооны тогтоол болгоё гэсэн ийм зарчмын саналтай байна.

Нөгөө талаас бид нар одоо барилгын сезон одоо дахиад шинээр эхлэх гэж байна. Дахиад шинээр дахиад аюулгүй барилгын тухай яригдах одоо бүхэл бүтэн хугацаа эхэлж байна. Дээр нь бид нар сая бондын мөнгө босголоо, улсын төсвөөс хөрөнгө оруулалтууд маш их тусгалаа.

Өөрөөр хэлбэл барилгын одоо үйл ажиллагаа маш их өргөсөх гэж байна энэ жил. Энэ барилгын ажил энэ жил одоо их хэмжээгээр нэмэгдэх гэж байгаатай холбогдуулан энэ тогтоолд бас заалт оруулмаар байх юм. Энэ холбогдуулан бид нар одоо яах ёстой юм бэ. Адгийн наад зах нь гэхэд л бид нар өнгөрсөн жилүүдэд удаа дараа хөдөлмөрийн аюулгүй байдал зөрчиж байсан барилгын компаниудынхаа нэрсийн жагсаалтыг мэдмээр байна. Хүний амь нас үрэгдсэн барилгуудын нэрсийн жагсаалтыг мэдмээр байна.

Ямар компаниуд аюулгүй үйл ажиллагаа явуулдаг юм гэдэг ретингийг бид нар одоо барилгын сезоны өмнө мэддэг баймаар байна. Тэгж байж нөгөө захиалагч байгууллагууд чинь зөв компаниа олж юмаа захиалахгүй бол тэр одоо ямар ч лист байхгүй, аюулгүй байдлын одоо стандартынх нь тэр ретинг нь ерөөсөө байхгүй байхад дахиад л нөгөө аюултай барилга барьдаг хүмүүс их хэмжээний захиалга авчих вий гэдэг ийм бас осол, цаашдын ослоос урьдчилан сэргийлэх заалт бас энд ормоор байна.

Тэгэхээр ийм зүйлүүдийг нэмж байж хэлэлцэхийг дэмжиж байна.

**Ж.Батзандан:** -Оюунгэрэл гишүүний хэлсэн үгтэй холбоотой бас ажлын хэсгийг ахалж ажилласны хувьд энд мэдээж хуулийг хэрэгжүүлэхтэй холбоотой заалтууд байгаа. Тэгэхдээ олон онцлог заалтууд орсон. Тухайлбал, хууль хяналтын байгууллагуудтай хамтарсан ажлын хэсгийг байгуулаад, хууль зөрчиж газар олгосон, ялангуяа сургууль, цэцэрлэгийн газруудад хууль бусаар олголт хийсэн, тэнд барилга бариулсан ийм зөрчлүүд маш их байгаа юмаа. Энийг илрүүлж, тогтоож, холбогдох этгээдүүдэд нь хариуцлага тооцохгүй бол энэ ингээд замхраад үлдэх нь ээ.

Ялангуяа энд улс төрчид оролцсон байгаа, манай намынхан ч байгаа, нөгөө намынхан ч байгаа. Гэхдээ тэр хүний тухай бол би энд ярихгүй. Энэ Улсын Их Хурлын тодорхой шийдвэр гарах ажлын хэсэг байгуулж өгөх ёстой энэ тогтоолоор. Тэгэхгүй бол Авлигатай тэмцэх газар ч ажлаа хийхгүй байна, хууль хяналтын байгууллага ч ажлаа хийхгүй байна. Шалгахгүй байна. Улсын Их Хурал өөрөө шударга ёсыг тогтоох гэж улс төрчид энд суусан юм бол одоо энэ дээр бодитой шийдвэр гаргахад нь Улсын Их Хурлын тогтоолын түвшинд ингэж өгөхгүй бол болохгүй нь ээ гэдгийг хэлмээр байна.

Дээрээс нь хөдөлмөрийн аюулгүй байдалтай холбоотой заалт. Өнөөдрийн хөдөлмөрийн аюулгүй байдал, эрүүл ахуйн тухай хуулиар бол хөдөлмөрийн барилгад тухайн барилга дээр үйлдвэрлэл явуулж байгаа газар хөдөлмөрийн аюулгүй байдал, эрүүл ахуйн ажилтныг тухайн компаний захирал нь шууд өөрөө томилж байгаа, сонгож байгаа. Тэгээд өөрийнхөө ахыг томилчихдог, дүүг томилчихдог. Тэнд аваарь осол гарахад очоод үхсэнийх нь дараа малгайгий нь өмсгөж байх жишээтэй. Барилгаас унаад хүн амь насаа алдчихаад байхад. Захирлаа хамгаалж байгаа юм тэр ажилтан. Хөдөлмөрийн аюулгүй байдлын ажилтан.

Тийм учраас концепцийн шинэ өөрчлөлт хийгээд, хөндлөнгийн хүн байх ёстой юу. Хөдөлмөрийн аюулгүй байдлын ажилтныг мэргэжлийн холбоо руу илүүтэй шилжүүлж, тэндээс томилогддог, тэрнийхээ өмнө хариуцлага тооцдог шинэ тогтолцоо руу шилжихгүй бол өнөөдөр захирлаасаа хамаардаг. Захиралдаа ажлаа тайлагнадаг, захирлаа хамгаалдаг, хөдөлмөрийн аюулгүй байдлын ажилтантай л болчихоод байгаа юм.

 Ингээд ийм концепцийн шинэ өөрчлөлтүүдийг тусгаж өгсөн энэ дээр. Түүнээс бас яг хууль хэрэгжүүл гэдэг асуудал биш, концепцийн өөрчлөлтүүдийг энэ дээр бас илүүтэй тусгаж өгсөн байгаа шүү гэдгийг хэлмээр байгаа юм.

**З.Баянсэлэнгэ:** -Дэмбэрэл гишүүн.

**С.Дэмбэрэл:** -Би ерөнхийдөө түрүүн ганц нэг санааг хэлчихсэн. Эхлээд энэ Их Хурлын тогтоол юм бол хөдөлмөрийн аюулгүй байдал, эрүүл ахуйн талаар барилгын салбар дахь хөдөлмөрийн аюулгүй байдал, эрүүл ахуйн талаар эрх зүйн хууль тогтоомжийн хэрэгжилт, хууль тогтоомжийг цаашид боловсронгуй болгох чиглэлээр гэсэн ийм гарчигтай байвал одоо хүртэл Монгол Улсад явж ирдэг зарим арга хэмжээний тухай гэвэл инээдэмтэй, энэ чинь бараг 50, 60 жил ингэж хэрэгжиж байгаа манай засаглалд, ийм нэг томъёолол бас ... чинь их тус болноо нэгдүгээрт.

Хоёрдугаарт тэр 20 гаруй хуудастай судалгаа байгаа гэсэн. Тэр судалгаагаа манай ажлын хэсгийнхэн дахиж үзээд, энийг эрэмбэлмээр байна л даа. Өөрөөр хэлбэл тэр сайн судалгаа хийчихээд, тэр судалгаан дээрээ хийсэн дүгнэлтүүд маань энд нэг жол хийсэн юм болж гарч ирчих гээд байна. Тийм учраас магадгүй тэр хэрэв Байнгын хороон дээр энэ судалгаа байвал Байнгын хороодынхоо гишүүдэд бас энийгээ тараамаар байна.

**Ж.Батзандан:** -Санал дүгнэлт байгаа тийм.

**С.Дэмбэрэл:** -Санал дүгнэлт дээр чинь. Гуравдугаарт бол түрүүн хэлсэн. Энэ жишээлбэл 2 дугаар заалт байна шүү дээ. Буулгах гэж. Энэ одоо эрх зүйн хувьд яг юу гэсэн үг юм.

**Ж.Батзандан:** -Хуулиндаа тийм заалттай юм.

**С.Дэмбэрэл:** -Үгүй ээ, буулгах гэж. Ямар нөхцөлд үндсэн хуульд заасан өмчлөгчийн эрхийг зөрчилгүйгээр яаж буулгадаг гэсэн ийм юмтайг сайн бодох хэрэгтэй. Өөр зориулалтаар ашиглах шийдвэр гэж. Энэ бас л өмчлөгчийн эрхтэй холбоотой асуудал. Үндсэн хуульд заасан. Хэрэв ийм юунууд ингээд Монгол Улсад яагаад байвал энэ улс бол их өөр улс болох шинжтэй болно. Өмчийг хүндэлдэггүй, хувийн өмчийг хүндэлдэггүй, үндсэн хуулиа зөрчдөг, төр нь бүх юмыг дарангуйлсан, авторитар дэглэмийн элементүүдийг эдийн засгийн салбар болон бусад улс төрийнхөө салбарт оруулахыг оролдсон ийм улс руу хальтирчих аюул байгаа шүү. Энийг сайн бодох ёстой.

Дээр нь тэр гуравдугаар заалт. Энэ дөрөвдүгээр заалт хоёр чинь уул нь бол одоо ингээд нэг сая сүүлийн үед гаргасан Засгийн газраас гаргасан шийдвэр байгаа шүү дээ. Энийг яг юу нь еще цаашид боловсронгуй болгох вэ гэдэг дээр илүү тодорхой болгох хэрэгтэй байна. Яагаад гэвэл энэ хоёрыг харахаар яг ингээд нөгөө хийгдэж байгаа ажлууд байгаа байхгүй юу. Одоо жишээ нь төдөн давхраас дээш ингээд сая баахан юм гарлаа шүү дээ. Нөгөө тусгай зөвшөөрлийн тоогий чинь ингэж багасгана, үүнээс хойш ингэж олгодог болъё гээд юу гарчихсан.

Тэгэхэд тэндээс еще гүнзгийрүүлж, яах юу байна гэдэг дээр жишээлбэл одоо мэргэжлийн холбоод олгох тогтолцоонд шилжүүлэх гээд. Энэ шилжүүлэх гэдэг асуудал чинь дараагийнхаа өгүүлбэр төгсөж байгаа судалж шийдвэрлэх гэдэгтэй хамт утга байна уу, эсвэл яг шилжүүлэх гэдэг юм бол нэгд 2013 оны 1 дүгээр улиралд багтаан, эсвэл эхний хагас жилд багтаан шилжүүлж, тиймээ энэ хэрэгжилтийг энэ Байнгын хороонд мэдээлэх, Улсын Их Хуралд мэдээлэх гэсэн иймэрхүү иймэрхүү утгуудаар жишээлбэл.

Тэр одоо би түрүүн хэлсэн. Энэ яг барилгын ажлын явцад, барилгын хөдөлмөрийн аюулгүй байдал, эрүүл ахуйн хууль тогтоомж зөрчсөнөөс болж хүн амиа алдчихсан байна. Тэгэхээр энийг судалж шийдвэрлэх гэдэг маань өөрөө маш мөлгөр заалт. Тийм учраас энэ дээр жишээлбэл ийм юм байсан юм бол энэ эхний хагас жилд, энэ эхний улиралд багтаан асуудлыг тогтоомж олгох одоо нөгөө тэтгэмж олгох энэ асуудлыг шийдвэрлээд, эргэж хариу мэдээлэх гэсэн ийм л одоо тоймтой, ингэж ийм л байдлаар явуул.

Тэгээд түрүүн Ганбаатар хэлсэн. Энэ дээр одоо жишээлбэл би барилгачдын холбооны саналыг авсан гэдэгт бол би эргэлзэж байгаа. Барилгын ассоциацийн саналыг авсан уу жишээлбэл. Тэгэхээр Банзандан ахлагчид би хэлэхэд бол бүр албаар ав энэ холбоодуудаас саналыг нь. Яг энэ тогтоолынхоо төслөөр. Барилгын ассиоциаци, барилгачдын холбоо гэсэн тэр байгууллагуудаас.

**Ж.Батзандан:** -Олон удаа хурал хийсэн. Засгийн газрын саналыг авах гэж 33 хоног хүлээж байгаад Засгийн газар энэ тогтоолын төсөл дээр нэг ч санал өгөхгүйгээр буцаасан. Ер нь манай хууль хуулиар бас Дэмбэрэл даргаа, та нэг ганцхан юм сонсчих.

Манай хуулиар хууль тогтоолын төсөл, Улсын Их Хуралд оруулж байгаа хууль тогтоолын төсөлд Засгийн газраас санал авнаа гээд хуулийн заалттай. Уг нь өөр улс оронд бол Засгийн газарт чиглэл өгч байгаа тогтоолын төсөлд Засгийн газраас санал авдаг тийм зарчим, ойлголт байдаггүй юмаа. Манай хуулийн гажуудал. Засгийн газар энэ тогтоолын төслийг 33 хоног гацаасан. Нэг ч удаа санал өгөхгүйгээр буцаасан. Өөрөөр хэлбэл Засгийн газар бол өөртөө чиглэл өгүүлэх тун дургүй байгаа гэдгийг хэлэх хэрэгтэй.

**С.Дэмбэрэл:** -Тийм, тийм учраас сая сайд нь сууж байсан тийм үү. Би асуусан. За яг энэ чиглэлээр яамдын хийж байгаа ажил давхцаж байна уу, үгүй юу. Тэгвэл наадахыгаа 33 хоног хүлээсэн гэдгийгээ энэ дотроо илэрхийлж оруул. Өөрөөр хэлбэл үзэл санаагаар нь оруул гэсэн үг. Тэгж байж энэ чинь мөлгөр байдлаасаа 33 хоног хүлээлгэдэг бол хэрэв энэ бол Байнгын хороонд ч хамааралтай. Бүх Байнгын хороонд хамааралтай. Сүүлийн үед ийм юм би их ажиглаж байгаа. Байнгын хороодын дарга байсан хүн жишээлбэл бидний гаргасан юм хэрэгждэггүй юмаа гэж хэлдэг. Хэрэв энэ Монгол Улсад Байнгын хороо үнэхээр Улсын Их Хурлын одоо хууль тогтоомжийг хэрэгжилтийг хангадаг юм бол энэ дээрээ зангарга гэдэг юмаа үзүүлэх ёстой.

Тийм учраас миний хэлэх гээд байгаа санаа бол энэ хуулийнхаа, энэ тогтоолынхоо үзэл санаагий нь, үг үсгийг нь үнэхээр яг тэр чиглэсэн 33 хоног ирдэггүй Засгийн газар юм бол энэ рүүгээ чиглэсэн байдлаар хий. Тодорхой хугацаатай, тодорхой заалттай, концепцийн хувьд энэ буруу явж байгаа бол зөв болгосон тэр чиглэлийг нь өгсөн, реформ шаардлагатай бол тэрийг нь хэзээ эхлэх юм хумыг нь заасан, ийм одоо тогтоол болговол энэ тогтоол цаашаа хэрэгжинэ, тэгэхгүй бол хэрэгжихгүй ээ гэдэг ийм санал хэлмээр байна.

**З.Баянсэлэнгэ:** -Ерөнхийдөө асуулт санал маань цуг явчихлаа. Өөр саналтай гишүүд байхгүй бол асуултаа тасалъя.

Эцэст нь өөрийн хувийн бодлоо хэлэхэд. Энэ тогтоолын төслийг Байнгын хороо 2 Байнгын хороогоор хэлэлцүүлсэн. Хөдөлмөрийн аюулгүй байдал, эрүүл ахуйг хангах талаараа илүү түлхүү орж байгаа учраас манай Байнгын хорооноос, хороонд одоо ингээд хэлэлцэх эсэхээр орж ирж байгаа юм байнаа гэж ойлгож байгаа юм.

Тогтоолын төслийг ер нь агуулгынх нь хувьд бол дэмжиж байгаа юм. Энэ бол зайлшгүй харах ёстой, Засгийн газартаа үүрэг даалгавар, чиглэл өгсөн, асуудал шийдвэрлүүлэх гэсэн хугацаатай ийм даалгавар байх ёстой гэж үзэж байгаа юм. Гэхдээ энэ бол тодорхой байх ёстой. Жишээлэх юм бол одоо шалтгаан нөхцөлийг нь арилгах талаар, урьдчилан сэргийлэх, тэр зориулалтын бусаар үйл ажиллагаа явуулсан аж ахуйн нэгж, байгууллага, ялангуяа тэр 21 настай хүүхэд дээр бүр жишээ болгоод хэлэхэд усан оргилуурын зориулалтаар авсан газартаа л орон сууц барьчихсан юм байна лээ шүү дээ. Орон сууцных нь барилга нь гадаанаа машины зогсоол байхгүй. Тэр байгууллага яах ёстой юм одоо цаашид. Орон сууц байлаа гэхэд.

Ингээд хотын нөгөө дэд бүтцэд сөргөөр нөлөөлж байгаа юм. Машины зогсоол байхгүй юм чинь тэнд түгжрэл үүснэ. Тэгэхээр энэ зориулалтын бусаар үйл ажиллагаа явуулсан аж ахуйн нэгж байгууллага, хууль зөрчсөн одоо төрийн байгууллага, албан тушаалтан, аж ахуйн нэгж байгууллагыг хариуцлага хүлээлгэдэг тэр тогтолцоог, тэр системийг бий болгох тал дээр энэ тогтоолын төсөл маань гарах байх аа. Ялангуяа хөдөлмөрийн аюулгүй байдал, эрүүл ахуйг хангах тал дээрээ илүү түлхүү орох ёстой байх гэдэг талаар бас ажлын хэсэгт өөрийнхөө саналыг бас хэлье.

Ингээд Байнгын хорооны хуралдаанаар тогтоолын төслийг нэгдсэн хуралдаанд оруулж, хэлэлцэх эсэхийг шийдвэрлэхийг дэмжье гэсэн саналаар санал хураалт явуулъя. Дэмжиж байгаа гишүүд гараа өргөнө үү. Ганбаатар гишүүд, Батсуурь гишүүд. 15-11. Дэмжигдлээ.

Байнгын хорооны санал, дүгнэлтийг чуулганы нэгдсэн хуралдаанд илтгэх гишүүнийг томилъё. Хууль санаачлагч бол орохгүй. Батхүү гишүүнээр илтгэх гишүүнээр томилж байна. Улсын Их Хурлын тийм нэгдсэн чуулганд илтгэх гишүүнээр.

Өнөөдрийн Байнгын хорооны хуралдаанаар хэлэлцэх асуудал дууссан тул гишүүддээ баярлалаа.

***Хуралдаан 12 цаг 45 минутад өндөрлөв.***

Соронзон хальснаас буулгасан:

Хуралдааны тэмдэглэл хөтлөгч Д.Энэбиш